
Departamento di Emergencia a trata 336 pashent tin di aña y aña nobo 

Hospital a atende 7 caso dl herlda cu vuurwerk 



DEPARTAMENTO di Emergencia tabata bastante 
ocupa durante e ultimo dianan atendiendo un total di 
336 pashent. Cuminsando desde 29 di december 2017 
pa 6or di atardi te cu dia 2 di januari 2018 pa 6or di 
mainta, Departamento di Emergencia a atende 336 
pashent di cual 45 a wordo admiti den Hospital. Di e 
45 pashent cu a wordo admiti, 18 tabata hende muhe 
y 27 hende homber. E averahe di ‘wachttijd’ tabata 38 
minuut. 

E edad di pashent cu a acudi na Departamento di Emer- 
gencia a varia entre baby pa 103 aña. A atende 7 pashent 
entre edad di 9 aña pa 82 aña cu herido causa pa vuur- 
werk. Di e 7 victima di vuurwerk afortunadamente niun 
tabata di un gravedad halto pa ser admiti den Hospital. 
Tabatin 192 pashent, esta 64% di e 336 pashent cu a 
drenta departamento di Emergencia cu kehonan un dok- 
ter di cas por a atende cu ne. E tres motibonan mas gran- 
di pa acudi na nos departamento di Emergencia tabata 
kehonan di dolor di stoma, dolor di pecho y kehonan 
cardial, esta di curason. Ademas di esaki tabatin algun 


pashent relata na incidentenan manera accident di vehi- 
culo, maltrato, intoxicacion di alcohol y tabatin pashent 
cu herida door di obheto skerpi. 

Dokter di Warda dilanti di Hospital, esta Huisartsen- 
post, a mira un total di 188 pashent entre 30 di decem- 
ber 2017 pa dia 1 di januari 2018. Dia 30 di december 
a mira un total di 68 pashent, dia 31 di december 63 
pashent y e prome dia di aña 2018 a mira un total di 57 
pashent. 

Hospital ta informa cu por bishita bo ser keri durante e 
orario nobo di bishita regular cual ta di 11.30am pa Ipm 
y di 3pm pa 8pm. Esaki ta cu excepcion di e departamen- 
to di ICU/CCU, PAAZ, departamento di Maternidad y 
departamento di Mucha y Stroke Unit. 

Hunta di Directiva, staf y personal di Hospital ta desea 
Aruba henter un prospero aña 2018 yena cu hopi salud 
y amor. 

Barco cu a sali di Aruba haya cu 1600 kilo di cocaina 




UN barco cu diesdos (12) tripulante di diferente nacio- 
nalidad, procedente di Aruba, y cu 1600 kilo di cocaina, 
a wordo intercepta diadomingo den oranan di atardi riba 
lama grandi, den un operativo conhunto di unidadnan 
nacional di Guarda Costa Mericano, Hulandes, Armada 
di Republica Dominicana y Direccion Nacional di Con- 
trol di Droga, a wordo informa diamars door di autori- 
dadnan concerni. 

E barco, autoridadnan Dominicano ta bisa e ta matric- 
ula na Aruba y Marina Hulandes ta bisa e ta registra na 
Tanzania, ta wordo capitanea pa José Antonio Quijada 
Salazar, Venezolano, a yega haf di San Souci pa 4:40 di 
atardi, escolta pa Guarda Costa Mericano, ARD y Ofi- 
cialnan di DNCD. Ta trata aparentemente di un tanker. 
Un informe cu e organisacion Dominicano a emiti ta 
bisa cu e barco a sali di y tabata bayendo Puerto Plata, 
y despues di un listramento den presencia di Ministerio 
Publico, a haya 1502 paki scondi den saconan, y cualnan 
a pisa 1600 kilo (cocaina). 



E agencia DNCD a informa cu e confiscacion di e 1600 
kilo a tuma luga cu e apoya di diferente agencia manera 
ARD, y bou coordinacion di Ministerio Publico. Ta parce 
cu e agencianan aki hunto cu paisnan aliado a bin ta 
siguiendo un barco di perfil halto sospechoso cu a wor- 
do intercepta door di unidadnan maritimo di Hulanda 
y Merca den awanan internacional y cu despues a wor- 
do escolta bou di medidanan di siguridad estricto door 
di miembronan di Armada Dominicano pa haf di Sans 
Souci na Santo Domingo. 

A tuma e agencianan 48 ora sigui di buskeda y pa saca 
e droga scondi den e parti paden di e barco, cu a keda 
confisca. 

Den e operacion aki a detene 12 miembro di e tripula- 
cion, entre otro Colombiano, Venezolano, Cubano, Nica- 
raguense, Hondureño y Dominicano. 

E investigacion ta sigui, segun autoridadnan Dominica- 
no, pa detene otro miembronan di e red di trafico ilegal 
di droga. 

Marina Hulandes ta bisa cu e barco ta nabega bou di 
bandera Tanzanes y tabata bayendo Republica Domini- 
cana. Esaki tabata e di dos confiscacion grandi den dos 
siman di tempo. Dia 22 di december Van Speijk a gara 
un Go Fast cu 550 Kilo di cocaina abordo. 

E helicopter NH-90 a señala e barco sospechoso riba Pas- 
co. Nan a sigui’e durante oranan di anochi y e siguiente 
mainta e “boardingteam” di Guarda Costa Mericano a 
subi e barco. Ora cu e prome buskeda no a duna resul- 
tado, a dicidi di escolta e barco pa Santo Domingo. Aña 
nobo a bin descubri e baldenan cu tabata sconde den un 
espacio entre e tankinan di combustibel. 

Mester bisa cu e Arubiano cu a wordo aresta riba velero 
cu 750 kilo di cocaina, a sali for di Santo Domingo cu e 
cargamento grandi ey. 

Dr. Horacio E. Oduber Hospital ta anuncia: 

Proitie baby di aña 2018 ta 
Dwayne Aiden Anderson Woods 




E prome baby di aña 2018 ta un mucha homber cu a 
nace 04:59 na Dr. Horacio E. Oduber Hospital y a haya 
e nomber Dwayne Aiden Anderson Woods. 

Dwayne ta e prome yiu di Dacey Woods y e tin un peso 
di 2735 gram y un largura di 47 cm. Baby Dwayne a nace 
di un parto natural door di partera Wies Haverkamp di 
Cas di Partera. E mama no a spera e baby nace asina 
pronto door cu e tabata di nace dia 10 di januari. Dacey 
tabata celebrando e cambio di aña na cas y a cuminsa 
haya dolor despues di tiro. E parto a bay bon y Dacey ta 
hopi contento y masha orguyoso di por habri aña 2018 
cu un miembro nobo den famia. 

E ultimo dia di aña 2017 a nace un total di 6 baby di 
cual 4 tabata mucha homber y 2 mucha muhe. E ultimo 
baby di aña 2017 tabata un mucha homber cu a nace 
1:50 di merdia via di un parto natural door di Cas di Par- 
tera. E mama tabata sinti bon y por a bay cas pa celebra 
e cambio di aña hunto cu su baby. 

Un danki grandi ta bay na zuster M. Arends y zuster P. 
Vackier na departamento di Maternidad. Tambe nos ta 
gradici e sponsornan Johnson & Johnson di Manrique 
Capriles, Medela di Two Verses, Ennia y Medicosmetics 
pa e regalonan bunita pa a mama y baby di aña. E miho 
deseonan pa tur baby y nan famia di parti di Dr. Horacio 
E. Oduber Hospital. Pabien Aruba cu Dwayne, e prome 
baby di aña! 

Ladrennan a horta 6 turista y a bay 
cu 4 iphene, piaca, y tas Leuis Vitten 


DIA 30 di december ultimo pa casi 2’or di madruga un 
patruya ta wordo manda den bisindario di un hotel gran- 
di unda cu un pareha turista a bira victima di ladronnan. 
Na e sitio e patruya ta bin compronde cu dos turista a di- 
cidi di drenta awa un rato. Un di nan a laga su tas blanco 
cu blokki shinishi di marca Louis Vitton riba e ligstoel 
riba e beach, bou di palapa nr. 79. Den e tas tabatin un 
cartera di Louis Vitton cu entre otro su credit card, debit 
card, rijbewijs Mericano, carchi di Universidad, tarheta 
di seguro; 60 dollar y su iphone 7 shinishi. 

E homber J. Plant tabatin 800 dollar y su iphone 8 color 
preto den e mesun tas. 

Segun e denunciante, nan no tabatin ni 30 seconde cu 
nan a cana bay direccion di lama y bolbe. Pues entre 
01:40y 01:41. 

Na momento cu e Polisnan ta tuma un denuncia, a resul- 
ta cu un otro pareha mas a bira victima probablemente 
di e mesun ladron. Nan a perde dos celular. Nan tabata 
sinta riba un catamaran na altura di Aruba Watersports. 
Eseynan no tabata e unico turistanan cu a bira victima di 
ladronnan. Dia 31 di december ultimo pa 1 ’or di madru- 
ga, un otro pareha turista a wordo atraca banda di hotel- 
nan grandi. 


Pa 1 ’or di madruga ta presenta na warda di Polis e muhe 
PB, relaciona cu un caso di atraco. E ta declara cu rond di 
12.15 su yiu homber DB hunto cu su amigo H a wordo 
atraca door di dos homber na altura di Mac Donald na 
Palm Beach. 

E señora a declara cu su yiu y e amigo tabata para dilan- 
ti di e fastfood restaurant ta combersa. Dado momento 
nan a wordo aserca door di dos homber y a puntra nan 
pa marihuana. Un di e hombernan a ranca un heuptas 
for di H y despues di esaki a core bay abou. E Polisnan a 
puntra e homber H. Si el a mira si e atracadonan tabatin 
un arma, y el a contesta cu no. 

E hombernan a bise cu si e no entrega e tas na nan, e 
lo wordo maltrata. E1 a duna un descripcion di e dos 
hombernan. Un di na ta color cla, dreadlocks blond cu 
kralchinan roos den cabey. E no tabatin flanel bisti y am- 
bos braza y pecho tabata yen di tatuahe. E tabatin un 
carson cortico cora cu strepi blauw. 

E otro ladron tambe tabatin un short cora cu strepi blauw. 
Color lichtbruin, un tiki diki y no tabatin t-shirt bisti. 
Den e tas e tabatin un Apple iphone 6S (pink Scgold) y 
yabinan di cas cu un hanger di Colombia. 

Ora cu e hecho aki a tuma luga, H. Y DB no a yama Polis. 


Trailer a kima na Burubunde 



DIAMARS merdia polis a sali cu urgencia 
pa Burubundo, area di Sabana Basora pa un 
trailer na candela. 

Na nan yegada ya brandweer tawata com- 
batiendo e candela caba. 

Ta trata di un trailer di palo cu a kima net 
mey mey. 

Segun nos a compronde e habitante lo no ta 
na Aruba y cu awe e lo ta yegando bek. Algo 
a pone cu polis na e sitio a pone departa- 
mentonan concerni manera recherche y polis 
tecnico na altura. 

Paga tino 

Grupo la drifl y menasa habilanlenan cu ne 
per seperla zenide cu nan la haci cu aule 


HABITANTENAN di diferente bario ta fada di un 
grupo di adulto hoben kendenan ta core tras di otro 
y despues ta para un caminda pa drift, causando hopi 
molester. E tristo ta cu parce cu e ciudadanonan no tin 
derecho di reclama pasobra e banda aki ta lanta cu nan 
tambe. Esaki a sosode na Verano dia 30 ultimo, unda 
menasa a cay. 

Den careda di mey anochi central di Polus ta manda pa- 
truyanan den bisindario di Verano relaciona cu discusion 
entre bisiñanan. Na e sitio, e Polisnanta wordo aserca 
door di habitantenan di e cas en cuestion. 

E señora a splica cu e tin un baby cu ta na soño. Rond 
di mey anochi tabatin algun brommer, auto y scooter 
dilanti su cas ta drift y esaki tabata causa hopi desordo y 
molester pa nan y e baby. Su ruman homber a sali pafo 
pa bisa e grupo pa nan stop di drift ya cu esaki ta un 
olester pa nan. 


Door di esaki a surgi un discusion y e grupo cu tabata 
drift a cuminsa bira “onbeschoft” contra e ruman. 

E grupo aki ta uno di muchanan hoben cu ta conoci como 
e gang di Verano. Nan a yama mas amigo pa bini na e 
sitio pa bringa cu famia di e cas, segun e denunciante. 
E señora a bisa cu esaki no tabata prome biaha cu algo 
asina ta pasa y cu e ta cansa di e situacion aki. 

E Polisnan a constata cu enberdad dilanti e cas en cues- 
tion tabatin marca di tire cu tabata drift. Ademas, el a 
sigui bisa cu ta trata di un grupo di 10 hoben cu e siguien- 
te tipo di autonan di marca / modelo: Nissan SKyline 
250GT, blanco cu glasnan getint; Toyota Tercel gefliet 
blanco; Nissan Sentra y un pick-up Toyota color di oro. 
Segun Polisnan por a compronde, for di otro informa- 
cionnan ricibi, e grupo por wordo haya regularmente 
banda di Well Well y cu nan ta conoci pa tin arma di 
candela y cu nan nan uza y bende droga. 

Na e sitio mes niun di e balentenan ey tabatey mas. 


Chauffeur burachi a causa accidente 



DIABIERNA atardi polis a bay altura di Parke Cu- 
rason, pa un accidente cu hende herida. 

Na yegada nan ta haya un Toyota Yaris, cu basta daño 
material dilanti. 

Segun polis a compronde e chauffeur lo a sali di un fiesta 
y tawata bou influencia. 

Bayendo direccion pabou, e ta kita na su man robes y dal 




contra e cura di e parke, causando basta daño. 
Ambulance a wordo solicita, pa motibo cu tawata un im- 
pacto basta duro. 


Na nan yegada ela wordo controla y no tawata tin mo- 
tibo pa e bay hospital. Polis a detene y transporte pa 
warda, door di ta core auto burachi. 
























Diaranson, 3 Januari 2018 


AWEMainta 


7 


AAA N.V, Q confirma noticia di AWEMainta 

AAA a yega na acuerdo cu operador nobo p'e Terminal 
di FBO/General Aviation, cu ta Windson Group 



RECIENTEMENTE Aruba Airport Authority N.V 
(AAA) a anuncia na un di e companianan cu a participa 
den e proceso di haci un oferta publico pa por opera e 
terminal di FBO/General Aviation (GA) na Aeropuerto 
Internacional Reina Beatrix cu e compania a keda selecta 
como e operador preferi a base di e rekisitonan di e pro- 
ceso di e RFP (Request For Proposal). 

Di e forma aki AAA N.V a confirma e noticia aki di parti 
di AWEMainta. 

E proceso pa formalisa e contract a tuma lugar cu e op- 
erador aki cu a wordo selecta y dia 31 di december 2017, 
AAA a logra firma e acuerdo di huur y concesion cu W. 
Aviation FBO Aruba N.V (i.o.) (W Aviation Aruba). 

E operador lo cuminsa maneha y opera e FBO/GA Ter- 
minal na Aeropuerto Internacional Reina Beatrix for di 
1 di januari 2018. 


W Aviation Aruba lo opera un full-service FBO brindan- 
do fuel pa avion, handling di avion, servicionan adicio- 
nal, servicionan di cliente, di concierge, parkeo di avion, 
sosten cu Aduana y ground handling. E horarionan di 
operation lo ta di 09:00 -21:00 y reservacion por wordo 
haci na csraruba(q)waviation.net . 

W Avaition, un red di primera clase di “fixed base” op- 
eracionnan internacional, ta un division di e compania 
priva Windsor Group basa na Eort Eauderdale. 

E compania ta duna servicio na comunidad di aviacion 
cu atencion riba e mercado internacional, por medio di 
nan modelo di opera Fixed Base Operations multi canal 
(situa na Fort Eauderdale, Elorida, Caracas, Venezuela 
y awor na Oranjestad, Aruba), servicionan di charter y 
maneho di avionnan. 

W Aviation y Windsor Jet Management ta emplea aprox- 
imadamente 100 empleado den tur nan companianan . 


























8 


AWEMainta 


Diaranson, 3 Januari 2018 


Despues di fiesta grandi 

Pelea entre muhe di 26 aña y hoben di 16 aña 


DIA 29 di december ultimo den oranan di madruga Po- 
lis su presencia a wordo pidi banda di un mall na Playa, 
unda cu lo tin un pelea grandi andando. 

Den careda di 3.30 di madruga e patruya a yega na e 
sitio indica y ta papia cu e guardianan di siguridad, ken- 
denan a conta cu e hobennan cu a bringa ya a plama for 
di otro y nan a bay den diferente direccion. 

Durante un control den e area di e mall, e Polisnan ta bin 
topa cu un mucha muhe di 16 aña yorando. Nan a bira 
cu su blusa tabata kibra y tabatin algun rasca na su cara 
y curpa. Papiando cu e mucha muhe, e Polisnan a con- 
stata cu e ta hole fuertemente na alcohol y tabata papia 
cu lenga pisa. 

E1 a conta e Polisnan cu un rato prome el a bringa cu un 
muhe di inicial W. E1 a bisa cu e muhe a dale cu su moke- 
tenan cera den su cara y despues di esaki el a defende su 
mes y a dal e muhe bek. Despues di esaki el a sigui wordo 
maltrata door di e muhe y el a cera su wowonan. Despu- 
es di e sucedido el a constata cu su tas chikito a disparce. 


Den e tas e tabatin un iphone 8. E no por a mira kende a 
bay cu esaki door cu e tabatin su wowonan cera. 

E polisnan a informa e mucha muhe, di inicial A., cu e 
ora e ta bon bij, e por haci denuncia na Recherche. A 
conseh’e pa e bay su dokter di cas of Polis pa su lesion- 
nan keda registra y pa bay cu e documento aki Recher- 
che. 

Yegando warda, e Polisnan ta topa cu e muhe di inicial 
W para na bali. E1 a conta cu un rato prome e tabata en- 
volvi den un bringamento na un mall na Playa. Tabatin 
un fiesta den e localidad en cuestion. Durante e fiesta, 
un mucha muhe di inicial A., a dal’e cu un mokete den 
cara y el a haya su mes obliga di defende su mes. Na e 
persona aki tambe a wordo bisa cu e por entrega un keho 
si e kier na Recherche. 

Pafo di warda tabatin un Toyota Yaris cu tabata sperando 
riba dje. E Polis a pidi e muhe permiso pa controla den 
e auto pa e tas ras y e iPhone di A. Pero no a haya nada 
den e auto. 


Turista a hera hoga na Mangel Halte 



BISPO di aña den careda di 2:45 polis 
y ambulance a wordo pidi cu urgencia 
na Mangel Halto, caminda cu un turista 
di edad a bira malo of a hera hoga. 

Na yegada di patruya nan a baha na e 
trapi y bay caminda e incidente a tuma 
luga. Dos ambulance tambe a yega al- 
gun minuut tras di nan, caminda cu me- 
sora nan a pone e cabayero na oxygen y 
cuminsa prepara pa transporte pa hos- 
pital. 

E cabayero su casa no tawata presente 
y polis a mester a bay Club Arias hunto 
cu slachtofferhulp, pa pone e casa na al- 
tura y nan bay Hospital. Situacion di e 
turista di mas o menos 60 aña tabata 
mustra serio. 

Ta parce cu ora cu e tabata bucea el a 
haya problema pa regula su oxigeno. 

Un problema sin pia ni cabes entre dos homber 



DIA 31 di december den careda di 5 ’or di mainta Polis 
mester a intermedia den un problema dilanti warda di 
Polis, pero ta parce un problema sin pia di cabes, pasobra 
un ta acusa e otro, mientras cu un di nan ta bisa di no 
conoce e homber cu a atak’e. 

E problema ta entre 2 persona den un Nissan March y 
un Chevrolet S-10. 

Polis a papia cu e chauffeur di e pick-up shinishi, kende 
ta J.C.M. de Cuba, kende ta conta cu e dia ey, e tabata 
den bisindario di e negoshi Shap na Paradera ora cu un 
homber desconoci p’e, den un Nissan March cora, a bin 
riba dje y di repente a cuminsa haci cosnan straño. 

E homber a bay riba e amiga di De Cuba pa cual el a 
dal’e cu un mokete den su cara. 


Despues di esaki e homber a core bay na su auto y e mes 
a bay for di e sitio. Pero el a mira cu e homber a cum- 
insa persigui’e pa cual el a dicidi di yega te na warda di 
Polis. Segun de Cuba ta bisa, cu nunca antes el a mira e 
homber en cuestion y cu e no sa pakico e ta wordo per- 
sigui door di e homber. 

Na e momento ey Polis a mira cu un auto cora di e marca 
Nissan March, a para dilanti warda. Un homber y muhe 
a baha for di e auto y a cuminsa grita cu e De Cuba a 
destrui e windshield di e Nissan March. 

E homber a bisa di ta N.R. Croes. A constata cu e ta 
basta bou influencia di alcohol y tabata hopi agresivo, y 
kier a dal De Cuba pasobra e lo a destrui su auto. 
Diferente biaha e Polisnan mester a wanta Croes pa e 
no bay riba e homber. Segun Croes, el a bay 
cumpra sigaria na Shap ora cu el a mira e 
homber De Cuba. Como cu den pasado nan 
tabatin problema y e homber a destrui su 
auto, el a bay puntr’e si nan problemanan a 
yega na un fin. Como reaccion a homber a 
dal’e den su cara. 

Na e momentonan ey un muhe a yega cerca, 
mama di Croes. E muhe aki a declara cu den 
pasado caba su yiu tabatin problema cu e 
homber de Cuba y cada biaha cu e de Cuba 
mira su yiu, e ta trata di maltrate y destrui 
su auto. 

Despues e mama di Croes a bisa cu den pas- 
ado caba el a yega di wordo menasa door di 
e homber de Cuba dilanti e panaderia na 
Piedra Plat. Pero como cu e tabatin miedo y 
no conoce e homber, el a subi den su auto y 
a bay for di e sitio. Polis a bolbe puntra de 
Cuba si e conoce e homber en cuestion. De 
Cuba ta insisti cu e no conoce Croes y cu e 
no a destrui e auto, pero si ta admiti cu el 
a dal Croes den su cara cerca di e negoshi 
Shap. Polis despues a papia cu M.R.K. Croes, 
kende ta den auto cu e homber N. Croes. DE 
auto ta pertenece na M.R.K. Croes. AE ta 
bisa cu el a mira de Cuba cu un tipo di ko- 
evoet a dal’e riba su auto y a tira un piedra 
riba e glas di windshield. A conseha Croes pa 
bay Recherche pa entrega keho. 

Henda y truck envolvi den accidente 




DIAMARS mainta algo prome cu 12’or polis y ambu- 
lance a bay e crusada panort di Ling And Sons, caminda 
un accidente entre un truck y auto di famia a sosode. In- 
formacionnan a bisa cu e truck lo a bolter. 

Mesora patruyanan a cuminsa dirigi nan mes pa e sitio. Na 
yegada nan a constata cu e truck ta di banda y e otro auto 
ta un Honda. A papia di tres persona herida, na prome 
instante. 

Na e sitio polis di trafico a laga confisca e Honda Accord 
pa mas investigacion, mirando cu no ta mucho duidelijk 
cua lo a subi e crusada sin duna preferencia. 
Materiaalwagen a yega tambe na e sitio, pa motibo cu e 
chauffeur di e truck no por a sali di e caminda e tawata. 
Personal di Brandweer mester a corta e windshield pa e 
chauffeur por a sali y trata pa personal di ambulance. 

Den e area ey tin varios negoshi cu tin camaranan di siguri- 
dad, cu lo por yuda polis wak exactamente con e accidente 
a sosode. Esnan herida a bay Hospital cu ambulance. 

Den un ambiente di 
alegria y positivismo 
nos a yama 2017 ayo 

PA dispidi di un aña 2017 productivo, y yama bon bini 
na un 2018 prometedor, nos di bo corant AWEMainta 
e tene nos celebracion di Fin di Aña. 

Acompaña pa nos trahadornan, famianan y amigonan 
di mas serca, diabierna ultimo nos a tene nos fiesta di 
fin di aña. 

Cu un dushi cuminda y bon ambiente musical di e gru- 
po di gaita, Autentico, nos invitadonan a disfruta di un 
atardi yen di ambiente y calor familiar. 


Aki por mira un foto raportahe di nos celebracion. 

Hember a sinti su mes menasa 


DIA 31 di december den oranan di merdia un homber 
a presenta na warda di polis pasobra el a sinti su mes 
menasa. E1 a pidi Polisnan pa intermedia, pero no tabata 
kier a entrega keho. E1 a bini pa informa Polisnan di loke 
a pasa. 

E homber E A declara cu dos dia prome el a duna e cono- 
cido di Polis, di inicial C., un trabou pa recoge sushi cu 
tabatin dilanti su cura y pa tira esakinan afo. Ora cu el a 
caba, el a pagye. 

E dia prome, rond di lO’or di mainta, C. Ayega na e sitio 
den un jeep cora hunto cu un muhe, e asina yama Jovi 
y un otro homber. E conoce e homber aki solamente pa 


cara, pero no sa si nomber. E homber tabata chauffeur di 
e jeep y a baha for di auto y a para dilanti cura di su cas 
y a cuminsa grit’e pa bin pafo. 

E homber a bis’e cu el a bin busca e placa di C. E1 a 
contesta e homber cu el a paga C. Caba. E1 a mira cu e 
homber di e jeep cora tabatin un arma hinca na rand di 
su carson. E homber a invit’e pa bini pafo pa regla un que 
otro. E1 a pasa man cu un machete y a cana bay pafo. 
Ora cu e homber a mir’e cu e machete, el a subi den su 
auto y a bay for di e sitio. E A bisa Polisnan cu e no kier 
entrega keho, pero solamente kier pa Polis ta na altura di 
e sucedido. 


Turistanan a cumpra trip cu 
Hengelbert pere ne per a hay^e 


DIABIERNA pa 11 .30 di mainta un patruya ta pas- 
ando den e parkeadero di Arashi, ora cu nan ta wordo 
aserca pa un turista femenino. 

E1 a conta cu riba 24 di December, el a paga un suma di 
250 dollar como un deposito na un homber cu e conoce 
como Hengelbert. Segun e dama, Hengelbert a ofrec’e e 
y su famia un trip cu boto cu Tube Ride. 

A palabra cu diabierna pa lO’or di mainta lo topa nan na 
Fisherman’s Hut, unda cu e companianan di watersport 
ta baha nan boto etc. E unico cos cu nan tabata tin di dje 
tabata un folder di Seabob Aruba cu riba dje su nomber 
y un number di celular. 


Despues cu a yam’e varios biaha y no tabata coy telefon, 
nan a bay Arashi Beach Shack, unda cu nan a book riba 
dia 24. E no tabata tey tampoco. Despues cu nan a papia 
cu doño di Seabob, esaki a conta nan cu Hengelbert no 
ta traha p’e, pero ta un freelancer. Polis a bay na e beach 
shack, unda cu a papia cu un trahado di Seabob Aruba, 
kende a conta cu Hengelbert ta traha eynan como free- 
lancer y cu ta bin tur dia eynan, pero riba e dia specifico 
aki, e no a presenta. Nan tambe a purba di yam’e, pero e 
no ta contesta y nan tabata tin miedo cu algo lo mester a 
pasa cun’e. E ultimo biaha cu nan a wak’e tabata diaran- 
son, dia 27 di December. Polis a purba di yam’e 3 biaha, 
pero e no tabata contesta. 


Turistanan ta nabega den zona di landamento 


DIABIERNA pa un poco despues di 5’or di atardi Cen- 
tral di Polis ta wordo manda na un Eow Rise Hotel pa 
un intermediacion. A papia eynan cu un security kende 
a declara cu el a atende cu un grupo grandi di turista, ta 
nabega den un zona di landamento. 

A papia cu e homber MK, kende a declara cu e no tabata 


sa cu e por a pone e boto y e waverunner na canto y no 
tabata sa tampoco cu tabata tin un zona di landamento, 
pasobra no tabata tin ningun boei. M. a wordo atendi 
y el a mustra comprension. Tambe e security a conta cu 
den pasado boeinan tabata wordo kita y ta spera cu e in- 
stancianan necesario pone esakinan bek. Central a wor- 
do poni na altura. 

Prome Minister sra.Evelyn Wever-Croes den su discurso di reflexion tin di aña: 

Pregreso y prosperidad p^e ser humano 
lo ta central den vision di Gobierno 



DEN su discurso nacional na 
canalnan di television, radio emisor- 
anan y riba medionan social prome 
cu a drenta e aña nobo, Prome Minis- 
ter di Pais Aruba, sra. Evelyn Wever- 
Croes a duna un reflexion riba aña 
2017 y a elabora riba e plan di gober- 
nacion di Gabinete Wever-Croes. 
Segun Prome Minister: “2017 Taba- 
ta un aña den cual nos a mira hopi 
cambio. Un resultado di eleccion cu 
a conduci na un coalicion pa prome 
biaha den 20 aña. 

Un proceso di formacion den cual e 
interes di e partidonan no tabata na 
prome lugar, sino e interes di pueblo 
di Aruba. 

Gobierno nobo mesora a wordo con- 
fronta cu e crisis financiero. Unabes 
e cifranan real no por a wordo scondi 
mas, e realidad a bira conoci di defic- 
itnan adicional grandi. 

Nos kier cumpli cu compromiso y pa- 
labracionnan haci riba tereno finan- 
ciero. 

Sinembargo, nos a compromete cu 
nos lo presenta un plan den cual lo 
pone Aruba riba e caminda corecto 
di un presupuesto balansa, pero e bi- 
aha aki a base di cifranan realistico y 


un plan realistico. 

Compromiso ta pa sanea e situacion 
financiero di nos pais, pero den esa- 
ki nos no por neglisha e ser humano 
mas. Apenas algun dia den goberna- 
cion, nos a wordo confronta cu un 
otro crisis, e crisis social, cu a desem- 
boca den morto cruel di dos angeli- 
to, Rishandroh y Eugene, victima di 
abuso di mucha. 

Eor di e momento aki e enfasis di 
atencion na Aruba a cambia. Nos a 
conoce un explosion social y nos no 
por warda ni un momento mas pa at- 
ende cu esaki. 

Gobierno diligentemente bou diri- 
gencia di Minister di Asunto Social, 
a atende cu e tema, y pa mustra e 
seriedad di e asunto un comision a 
wordo institui bou di dirigencia di 
Minister President, pa bin cu un plan 
di emergencia cu lo wordo ehecuta cu 
prioridad. 

Gobierno nobo, por a nota mesora e 
bientonan di cambio, den tur skina. 
E ser humano a haya atencion. Or- 
den y respet ta wordo implementa. 
Y apesar cu e retonan financiero ta 
sigui exigi atencion, nos Gobierno 
den 2018 lo sa di trece un balansa 
entre finansa publico sano, y pone e 
ser humano central. 

Ademas e atencion lo ta dirigi riba 
bon gobernacion y integridad. Un 
Ministerio nobo cu ta resorta bou di 
Minister President lo ta encarga pa 
bin cu e Camara di Integridad, y pa 
fomenta integridad y bon goberna- 
cion den tur area di gobernacion. 


Parlamento lo wordo independisa 
p’asina cumpli mihor cu e tarea di 
controla Gobierno. 

Pone e ser humano central bek. Aruba 
lo bira atrobe un lugar sigur pa biba. 
E problemanan social lo wordo aten- 
di cu nan, y soluciona mas tanto po- 
sibel y esnan mas vulnerable lo haya 
atencion. Nos muchanan lo haya 
proteccion atrobe. Nos hobennan lo 
haya sosten y perspectiva atrobe y 
nos grandinan lo haya e cuido digno 
cu nan merece. 

Enseñansa lo wordo inova y lo wordo 
dirigi den crea mas oportunidad pa 
nos studiantenan. Mas graduado y 
menos “dropouts”. 

Costo di bida lo wordo reduci, y lo 
introduci mihor control di prijsnan. 
Nos medio ambiente lo wordo pro- 
tehi y e problema di sushi lo wordo 
soluciona. 

Y di e forma aki lo trece progreso, 
prosperidad y abundancia den cada 
hogar na Aruba. 

Prome Minister Evelyn Wever Croes 
kier gradici cada cuidadano di pais 
Aruba pa nan sosten. Ohala cu 2018 
por trece hopi bendicion pa cada 
hogar, y cu nos como pueblo por uni 
mas. Cu UNION nos pueblo a logra 
cosnan grandi, y cu UNION nos lo 
logra cosnan grandi pa Aruba. 

Cu e aña nobo por trece hopi paz, 
harmonia y felicidad pa cada un di 
boso, y pa Aruba, cu e aña nobo trece 
bienestar y progreso pa tur. Un Ee- 
liz y Prospero aña 2018 pa henter e 
pueblo di Aruba”. 

Auto ta dal homber altura dl supermarket na Shlribana 


BISPO di aña anochi algo prome cu 7’or, polis y am- 
bulance ta bay altura di Zhangs Supercenter pa un ac- 
cidente cu hende herida. 

Na yegada di ambulance nan a bay direccion di e su- 
permercado, caminda testigonan a mustra unda e vic- 
tima ta. 

A resulta cu ta trata di un cabayero, cu lo a sali di Sbiri- 
bana bar restaurant y a bay cruza caminda. Posiblemente 
e no a calcula e velocidad y distancia di e auto bayendo 
pariba y esaki ta dal e cu e auto. No ta conoci con ela 
yega den e supermercado, of si ta e mes a lanta cana bay 
eyden. Ariba su mes un forsa ela cana subi e ambulance 
y despues di un rato nan a sali direccion Hospitaal, pa un 
chekeo mas profundo. 



Accidente entre 3 auto na Tanki Leendert 




DIADOMINGO marduga pa algo pasa di 12:30 pa- 
truya di Noord ta topa cu un accidente na Tanki Leen- 
dert. 

Esaki tawata net na e crusada pasbou di Misa di Tanki 
Leendert. Tawata tin tres auto envolvi, un Tercel, un Yaris 
y un Honda. 

E Honda tawata para pa bay lora na su man robes, dado 
momento ta sinti e impacto patras di su auto. Ald ta ca- 
minda cu e Tercel a dal su tras basta duro, pero su auto 
mes no a haya mucho daño. Di dos boksmento, chauf- 
fuer di e Yaris biniendo di pariba lo no a pone atencion 
su dilanti y ta dal tras di e Tercel. 

Polis a pidi presencia di ambulance na ultimo, paso un di 
esnan envolvi a cuminsa keha di dolor. 

Yiu homber kier a bringa 


cu su mama pa motibo di placa 





DIASABRA merdia algo pasa di 1:30, polis a bay un adres 
den Caya Frére Bonifacius pa yiu homber rebelde. 

Na yegada polisnan ta corda cu e dia anterior tambe nan a 
bay eynan, posiblemente pa e mes un yiu aki. 

Mientrastanto mas patruya a bay pa yuda, mirando cu e yiu 
ta agresivo. Ya yegada di patruya e yiu homber lo a manda 
baranca ariba e patruya y tambe auto di un bisiña. 

Tur e problema ta pa motibo cu su mama aparentemente no 
kier a dune placa y esaki lo a pone cu e rabia masha hopi 
mes. 

Agentenan a logra domine den e cas mes y pone den boei 
ariba vloer, wardando transportwagen. 

E1 a wordo transporta pa warda di Playa y despues hiba Sha- 
ba pa un cel. 


Luga cera pa bende klapchi bieu y peligroso pa mucha 


DIASABRA atardi den careda di 4’or controlnan di 
klapchi a continua. E biaha aki pazuid di rotonde Pos 
Chikito, caminda cu e team di vuurwerk a tene su con- 
trol. 

Durante e control a bin topa cu klapchinan bieu y tambe 
klapchinan ilegal. 

Loke ta klapchinan nan tawata contene stickernan di 
aña 2016 pega ariba esun di 2015, loke no mag. 

Señor Ponson a splica pakiko esakinan ta peligroso y no 
mag di ta ariba mercado y mucho menos pa wordo bendi 


cu mucha. 

E tawata un sorto di striker pa wordo bendi cu mucha, 
pero loke a pasa ta cu e no tin un mecha y tur vuurwerk 
mester tin un mecha. E1 a sigui splica tambe cu bo no sa 
con lihe e lo rementa. 

E comerciante irresponsabel no tawata nada contento cu 
e desicion di cera su container. 

Autoridad a bise na e sitio cu a wordo avisa di e control- 
nan y si bo no ta cumpliendo cu e reglanan stipula bo lo 
wordo multa of bo luga cera. 

Lider di AVP, mr. Mike Eman: 

Nos a traha semper husto; no cu rabia 

Awe nos pueblo ta sufri na man di un Gobierno di persecusion 



DEN un eloquente discurso lider di AVP y ex Promer 
Minister di Aruba, mr. Mike Eman a mira bek riba e 
añanan di su gobernacion y e dedicacion na sirbi pueblo 
y pais cu amor y devocion. Esaki t’e palabranan conmo- 
vedor di e Promer Minister di Aruba di 2009 pa 2017 cu 
a transforma nos pais pa uno cu awe ta un ehempel den 
mundo pa su desaroyo moderno y cu atencion special p’e 
calidad di bida di e Pueblo di Aruba: 

‘Awe nochi nos ta celebra e yegada di un aña nobo. Un 
momento di espectativa y compromiso.8 aña pasa riba e 
anochi aki mi a priminti bosonan cu e añanan nos dilanti 
lo ta añanan den cual hopi lucha y sacrificio lo worde 
desplega pa Aruba por supera e crisis den cual nos a en- 
contre. 


Nos tabata sa kico e reto ta. E dolor y inquetud tabata 
marca nos punto di salida; refineria Valero sera, turismo 
den decadencia, avion y barconan importante no tabata 
bin mas, desempleo grandi, perdida di entrada, pobresa, 
centronan di ciudad y barionan den deteorio, scuridad y 
abandona dor di añanan di negligencia, Aruba den dis- 
cordia cu Reino Hulandes y na cas mes añanan di polari- 


sacion a sera porta pa dialogo, comprension y conviven- 
cia. Asina nos a haya Aruba 8 aña pasa. 

Frente e retonan aki, cu un confiansa grandi otorga pa 
pone pueblo y pais na promer lugar, cu un curason yen 
di compromiso, mi a bisa cu mi tey cu bosonan. Sea cual 
sea e sacrificio personal, mi empeño lo ta incondicional. 
Cu hunto nos lo lucha te n’e momento cu pueblo recobra 
su felicidad y Aruba lo ta para riba su pianan atrobe. 

Cu e espirito di compromiso aki nos a inicia e trabao. 
Lora manga y traha. Dianan largo, simannan sin fin di 
siman, di dia pa anochi. 8 aña largo pa Aruba por a biba 
un diferencia y awe e ta bisto tur rond di nos isla. 
Compromiso y cumplimento cu promesa y espectativa 
tabata e fuente di nos energia, fislumbrando luz caminda 
tabata tin scuridad y inicio di felicidad caminda tabatin 
tristesa a tene nos cu mente, curason y alma dedica riba 
e trabao cu mester worde haci. 

Na final di e mision grandi di 8 aña nos por raporta na 
bosonan cu nos a traha incansablemente den tur skina di 
nos Pais, den tur bario, di Juana Morto pa San Miguel, di 
Angoochi pa Madiki, tur caminda nos a traha pa haci un 
diferencia.Di P”riba P Bao di PaZuid PaNord, incansable- 
mente mi a sirbi, nos a siribi nos Pueblo y nos Pais. 

Den nos fe nos a haya e forza pa entrega nos labor di dia 
pa anochi pa sirbi Bosonan nos conciudadanonan. 

Ora nos a asumi responsabildad Aruba tabatin mester 
un sentido di conviccion. Nos tabatin mester di un sen- 
tido di proposito atrobe; un meta comun. Un vision cla 
di Aruba di mayan den cual nos tur por pone confiansa, 
energia, labor, inventividad y creatividad. 

Nos a tuma e responsabilidad aki seriamente. Cu trabao 
serio y analisis profundo a prepara un plan integral pa 
Aruba y un equipo di profesional cu por a carga e reto- 
nan nobo di nos pais, cu por uni nos comunidad cu un 
apelacion riba su mihor instintonan pa servicio nacional, 
pa realisa metanan mas noble cu ta transende desaroyo 
economico. E calidad di nos relacion uno pa otro; di nos 
pa cu nos naturalesa; pa cu nos atmosfera; pa cu nos 


Sigui na pagina 17 > 

paisahenan; pa cu nos barionan; pa cu nos hogarnan; pa 
cu nos futuro generacion. 

Cu un gradicimento profundo y cu admiracion p’e madu- 
rez y e sentido di responsabilidad comparti cu gremionan 
sindical y empreserial a demostra mi ta wak bek riba e 
momentonan cu nos a conoce apertura di un epoca nobo 
den democracia di Aruba cu creacion di un plataforma di 
un Dialogo Social sin precedente. 

Un Dialogo Social cu a produci e acuerdonan cu a rescata 
e fondo di Pensioen di Empleadonan Publico, cu a saca e 
fondo di pensioen di nos grandinan for di su agudo emi- 
nente, cu nos a duna pensioen na empleadonan di cas- 
nan di nos grandinan cu nunca tabatin un pensioen, cu 
nos a crea un pensioen general pa tur empleado, cu nos 
a introduci pa Aruba un reparatietoeslag, un forma di 
compensacion directo pa ciudadanonan recupera poder 
di compra, incentivonan nobo pa inversion, haci Aruba 
un Pais sostenibel y moderno. 

Cu trabao duro y devocion nos a traha pa pueblo y pais. 
Hunto nos a carga nos pais riba nos schoudernan y res- 
cate for di e crisis social economico cu nos a haye aden 


y renobe for di e deteorio total cu e worde laga aden 
y dune progreso, perspectiva y oportunidad. Semper cu 
amor y dedicacion. 

Semper husto, cu humildez, nunca cu rabia pa cu nos 
oponentenan. Semper den dialogo y respect pa partner- 
nan social, nunca cu mal uso y arogancia di poder. Esaki 
ta virtudnan cu nos a haya for di e base di nos existencia. 
Amor Prohimo, solidaridad y convivencia cu Bo seme- 
hante. Husto pa cu tur hende. 

Esaki nos ta bay tin mester pa ta cla pa rescata Aruba 
atrobe for di antagonismo, persecusion, rincor, abismo 
y polarisacion y hacie atrobe un Pais cu gobernacion y 
liderazgo di aprecio y amor cu vision y bon voluntad pa 
garantisa felicidad pa un y tur para n’e momento di ini- 
cio di un aña nobo nos ta gradici nos Creador p’e logro- 
nan cu nos por a realisa pa nos Pueblo y Pais y e forza pa 
biba den e presente y e luz cu ta ilumina nos futuro. 

Cu Dios bendiciona Boso hogar y yena Boso curason cu 
fe y felecidad. 

Di mi parti, di mi señora Doina y mi coleganan. Bon 
Aña”, Mike Ema a finalisa su mensahe pa cu aña nobo. 


Pelea parti pabeu di heki di waf, 
unda antes tawata ex Bushiri Hetei 



ANA nobo atardi algo pasa di 5:30 varios unidad di 
polis a bay pabou di e heki di waf. 

Informacion a drenta cu tin 5 homber bringando cu 1 y 
cu e victima a core drenta lama pa scapa su mes. 

Na yegada di polis berdad ta constata cu tin un pelea 
andando y ta manera a wordo bisa. 

Na yegada di mas patruya e situacion a calma y cada 
parti a duna nan version. 

Un cabayero tawata herida na wowo robes parti ariba y 
por a wak rasca na barica. 

Un persona envolvi a conta su version, esta cu e homber 
cu tawata herida ta esun cu aparentemente lo cuminsa. 
Y cu e tawata keda bisa cu e ta Rancho, pakiko e tawata 
bisa cu e ta di Rancho no ta mucho cla. 

E homber herida lo no tawata desea asistencia di Ambu- 
lance y a laga sa cu su mes lo bay poli pa su heridanan. 

WIND CREEK 

HOSPITALITY 


RENAISSANCE^ 

ARUBA RESORT & CASINO 


Renaissance Aruba Resort & Casino 
a gradici tur su miembronan di ekipo cu 
un tremendo fiesta di fin di aña. 


Oranjestad—December- Recientemente Wind Creek Hospitality a organisa un fiesta di gratitud pa tur su miembronan di ekipo. E anochi aki tabata uno 
inolvidabel caminda tur trahador por a acudi hunto cu un invitado. E tabata un tempo hopi ameno yena cu ambiente y momentonan dushi den compania di 
otro. E ekipo ehecutivo di Wind Creek Hospitality hunto cu e ehecutivonan di Renaissance Aruba Resort & Casino tabata presente pa duna cada persona un 
caluroso bon bini. 'NFUZION y MEGATECA GENIE a trece un dushi ambiente caminda nos a mira hopi los e pianan y baila. E ta importante pa Wind Creek 
Hospitality cu tur su miembronan di ekipo ta pasa temponan dushi cu otro y disfruta pa asina nan por sigui contribui na e proposito cu ta provee nos huesped- 
nan, specialmente hende muhe, door di nos envolvimento autentico y energia positivo un escape di e mundo ordinario pa nos mundo excitante di wega, opor- 
tunidad y posibilidad. Nos ta desea tur nos miembronan di ekipo y nan famia y e pueblo di Aruba completo un prospero aña 2018! 

WINDCREEK RENAISSANCE’ 


HOSPITALITY 


ARUBA RESORT & CASINO 


Renaissance Aruba Resort & Casino 
a parti HAM di PASCO pa tur su 
miembronan di ekipo 


Oranjestad—December- Mas cu 1000 empleado a bin hunto pa e evento tradicional di partimento di HAM di PASCO. Los Paranderos a deleita un y tur cu 
musica tradicional durante un atardi placentero cu a tuma lugar riba e Renaissance Festival Plaza den un tent cu airco cu un bista fabuloso pa lama. 

E famia completo di Renaissance Aruba Resort & Casino conhuntamente cu Wind Creek Hospitality tambe a tuma un minuut di silencio pa mustra cu nan 
tambe ta para hunto contra abuso di mucha y violencia domestic. E muchanan ta nos futuro generacion y futuro di nos pais. Entre tur e miembronan di ekipo y 
nan famia tambe tabata esnan cu ta disfrutando di nan pensioen. E atardi tabata un exito caminda grandi y chikito a disfruta. 

IBiSA ta invita na 
establece metanan 
saludabel pa cu 2018 




Ehempel di habito saludabel como meta pa 2018 


|| Mailkah a hpara cu e 4 glasnan di biña cu e 
I ta bebe den weekend ou au amiganan ta 
^ contnbui na un cantidad halto di caloria extra. 

Pa evita cu Malikah ta subi dl peso door di e 
extia calorianao. el a establece e siguiente meta. 


Mark no ta custuma di come berdura E ta cortsciente cu 
berdura la contene hopi vitarmna. mmeral y fibra. y cu 
esakt lo tin beneOcio pa su salud Pa e molibo aki MarK 
a establece e siguiente meta. 


"Na 2018 mi lo bebe un maximo di 
2 glas di biña den weekend 
cu mi amiganan.” 


iccomcndaaon ta i porcion pa hondo muhor y 
9 porcion pa hexi':!? ^ombor di alcohol y no nxr dia 


*‘Durante e prome luna di 2018 mi lo 
come por lo menos I cup di berdura 
5 biaha pa siman." 



' rocomondacion u 2 cups di bcrdura pa dia 



ifUiuto Btoa SaÉri-iiici y konz 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 29 Dec, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.40 

1.42 


1.44 

Zwitserse frank 
(per 100) 

CHF 

182.33 

183.05 


183.85 

Pond sterling 

GBP 

2.34 

2.39 


2.45 

Japanse yen 
(per 10.000) 

JPY 

156.78 

158.21 


159.80 

EURO 
(per 100) 

EUR 

211.67 

213.60 


215.75 

Deense kroon 
(per 100) 

DKK 

27.72 

28.44 


29.24 

Noorse kroon 
(per 100) 

NOK 

20.70 

21.42 


22.22 

Zweedse kroon 
(per 100) 

SEK 

20.69 

21.41 


22.21 



IBiSA ta desea Aruba completo un feliz aña 
nobo! 

Un aña nobo ta trece resolucion pa haci cam- 
bionan den nos bida diario y nos afdeling di 
salud a prepara e siguiente articulo! 

Bo a cuminsa pensa riba bo resolucion pa 
2018? Tur aña mayoria di nos ta pensa di al- 
gun meta pa e aña nobo, pero cuanto di nos 
realmente ta logra nos meta? 

Cu e articulo aki Instituto Biba Saludabel y 
Activo (IBiSA) kier yudabo establece meta 
saludabel pa 2018. 

Tin diferente rason pakico hende no ta logra 
nan metanan, entre otro; 

E meta cu bo a establece ta basa riba locual 
un otro persona (of sociedad) kier bo logra, 
E meta no ta specifico suficiente (vago), 

Bo no tin un plan realistico pa logra bo meta. 
Ora di establece un meta ta importante pa 
haci esaki na un manera SMART SMAJRT 
ta un abreviacion pa Specifico, Midibel, Al- 
cansabel, Realistico y Tempo. Specifico. Bo 
meta mester ta hopi cla (duidelijk). Kico ta 
bo meta exacto? Kico bo kier logra? 

Enbes di pone bo meta: “Mi kier baha peso”, 
e lo ta mas specifico pa pone bo meta: “Mi 
kier baha 5 kilo den e siguiente 3 luna nan.” 
Midibel. Con lo bo midi si bo a logra bo 
meta? Bo lo pensa cu esaki ta obvio, pero 
con bo ta bai midi si di berdad bo ta comien- 
do mas berdura of bebe mas awa? 
Alcansabel. E ta den bo poder pa realisa bo 
meta? Purba di logra un meta mucho grandi 
den un tempo cortico por ta frustrante y difi- 
cil pa realisa. Realistico. Bo meta ta realistico 
pa logra? Un meta realistico ta tene cuenta 
cu e parti practico, p.e. e ta realistico pa come 
2 cup di berdura cada dia si bo no ta custu- 
ma di come berdura? Den e caso aki e lo ta 
mas realistico pa cuminsa na come 1 cup di 
berdura algun biaha den siman. Tempo. Bo 
meta mester ta basa riba tempo; Ki dia bo ta 
bai cuminsa? Pa ki tempo bo kier realisa bo 
meta? Reparti e metanan di largo plaso den 
diferente metanan mas chikito (corto plaso). 
Corda cu un aña nobo ta trece 365 oportuni- 
dad nobo pa haci cambionan positivo den 
nos bida y biba un bida mas saludabel. 

Pa decisionnan tuma den periodo di "afscheidsbeleid" y periodo di Gobierno demisionario 

Gobierno di Aruba a retira tur ex coordinador di AVP 

Loke Eman ta califica como persecucion politico, un violacion di palabrnan: E ser humano ta central 


DI acuerdo cu un comunicado di 
prensa diabierne ultimo, e luna aki 
Gobierno nobo a haya su mes obliga 
di efectua retiro di tur ex coordina- 
dor di Ministernan di AVP, pasobra 
Gobierno di AVP a purba hinca tur 
den aparato gubernamental como 
ambtenaar. Esaki ta contra e propio 
maneho di Gobierno di AVP di “per- 
soneelsstop”. 

Gomo 300 coordinador di ex Minis- 
ternan di AVP cu salario barbaro te 
na 17 mil florin pa luna y cu no a 
aparece mas na trabou desde elecci- 
on, a ricibi nan carta di retiro siman 
pasa informando nan cu nan lo ricibi 
ainda pago di januari 2018. 

Di biaha ex Prome Minister Mike 
Eman a reacciona y a califica e hecho 
aki, otro prueba di persecucion polit- 
ico di Gobierno di MEP, pa cual nan 
ta masha conoci p’e. No solamente 
esey ainda siman den conferencia 
di prensa di Prome Minister Evelyn 
Wever Croes, e ta haci mencion cu 
den su Gobierno, e ser humano ta 
central, pero awor ta hacienda lo 
contrario, ya cu no ta import’e e ser 
humano, profesionalnan cu lo keda 
sin trabao. 

Prome Minister di nos pais, sra. Ev- 
elyn Wever-Croes ta duna di conoce 
cu ta lamentabel ta cu Gabinete Mike 
Eman mes no a regla e papelnan di 
e ex coordinadornan aki na tempo y 
awor ta ataca Gobierno nobo pa nan 
propio falta. 

“Esnan cu a haya nan carta di retiro 
t’esnan di cual Gobierno di AVP a 
duna “vaste dienst” como ambtenaar 


net prome y despues di eleccion. Tur 
e decisionnan ey a base di maneho di 
Gobierno di AVP mes ta ilegal y in- 
valido pasobra nan ta tuma den peri- 
odo di “afscheidsbeleid” y periodo di 
Gobierno demisionario. Pues Mike 
Eman mes a perhudica su hendenan! 

Eocual ta condenable ta cu Mike 
Eman den su atake a parce di a perde 
cabes y a insulta directora di Depar- 
tamento di Recurso Humano di Go- 
bierno, Omair Eares, kende segun 
Mike Eman lo a duna e conseho aki, 
siendo e mes sa con el a yora pa wor- 
do nombra den e funcion ey. 

“Ta hopi tristo cu sr. Eman a reaccio- 
na na un forma asina negativo y baho 
insultando un dama profesional. Mi 
kier bisa Mike Eman cu ta ami ta su 
oponente, pues si e tin algo di critica, 
critica ami y no ofende e profesional- 
nan den Gobierno. 

Mike Eman mester tin berguensa di 
sali na defensa di su actonan incor- 
ecto. E palabracion tabata cu bo ta 
bin cu coordinadornan y bo ta bay 
cu nan. 

Eman no a bay cu nan, el a benta 
nan den mi scochi y awor e ta sapa- 
tia, pasobra e kier pa ami bay carga 
cu e erornan di Mike Eman. Nos ta 
un Gobierno nobo cu a bin pa pone 
un paro na e bagamunderianan di e 
Gobierno anterior. 

Cu esnan envolvi ta decepciona mi ta 
compronde, pero nan mester realisa 
cu ta nan propio partido AVP a laga 
nan na caya. Asina mes nan a ricibi 4 
luna salario extra despues di eleccion. 


pa evita cu nan bisa cu nos Gobierno 
no ta humano. 

Eagami duna un ehempel: Mi mester 
a termina un contract di un ex coor- 
dinador di Mike Eman cu tabata gana 
17 mil florin pa luna. Mike Eman a 
prolonga su contract dia 1 di septem- 
ber 2017 pa un aña te 1 september 
2018. 

Ningun hende ta haya ta husto cu 
pueblo mester sigui paga e meneer 
aki cu no a aparece na trabou, 17 
mil florin pa luna pa 10 luna mas! 
Y pesey nos a termina e contract cu 
Mike Eman gusta of no. 

Nos a bisa cu nos ta bin bek cu orden 
y respet y esey nos a haci. Poniendo 
e ser humano central, nos a informa 
esnan en cuestion cu suficiente an- 
ticipacion y nos a paga nan un luna 
extra. 

Mi ta conseha Mike Eman p’e pensa 
bon si ta den e forma descabeya aki 
e ta bay sigui su politica di insulta 
profesionalnan di Gobierno, pasobra 
e ta un politica hopi baho y anticua 
cu henter Aruba a rechasa, y cu por- 
cierto ta ridiculisa Eman mes. 

Un ex Prome Minister di pais Aru- 
ba no ta supose di comporta su mes 
asina” Evelyn Wever-Croes a duna di 
conoce. 

Mike Eman a anuncia cu e lo para 
banda di tur esnan cu a keda per- 
hudica y e tin sigur cu nan lo gana 
nan caso den Corte proximamente. 
Pasobra nan lo tin cu bringa pa nan 
derechonan, nificando cu hopi lo 
hiba Gobierno nobo den Corte. 

Nigel Calmes oficialmente parti di e famia di Tampa Bay Rays 



UN otro soño di un hoben pelotero di Aruba ta bira re- 
alidad ora cu e ekipo di Tampa Bay Rays ta extende un 
firma profesional na catcher Nigel Calmes. 

Un firma cu un organisacion profesional di baseball ta 
locual tawata Nigel su deseo pa mas di 3 aña caba. E 
trayectorio tawata largo y na ultimo ya a cuminsa pensa 
cu Nigel no lo yega na locual e ta anhela, pero e mes no 
a perde speransa nunca y cu e sosten di su tata Rudolph 
Calmes nan a keda insisti pa logra su meta. 

Nigel Calmes a cuminsa hunga baseball cu e ekipo di 
Aruba Giants Baseball Organization ora cu su primo 
Shaquille Calmes un atardi a invit’e pa bay training ari- 
ba e veld di Sero Preto. Y asina Nigel a cuminsa den 
e deporte cu awor ta bira su bida, baseball. E ekipo di 
Little League di Benjamin Security Services bou maneho 
di Sr. Benjamin Erancees e temporada ey a cosecba hopi 
exito door di titula campeon na varios ocasion y cu Nigel 
como catcher. 

Nigel Calmes tawata catcher estelar den e Serie del Ca- 
ribe di Little League pa e seleccion di Aruba unda e ta 
gana premio tambe como miho catcher di e torneo. Nigel 
a sigui hunga na Aruba den varios liga pero cu su 15 aña 
e ta tuma e decision di bay biba na hermana isla Cura- 
cao hunto cu e ekipo di Sr. Lando Chirino Trai Seru. Un 
decision cu un meta cla, Nigel su soño di bira un profe- 
sional lo cuminsa na Curacao, aki ta unda e la muda pa 
bay biba cerca su wela Sra. Irene Nassy. 

Nigel ta sigui sobresali como catcber y forma parti di 
seleccion di Liga Pariba di Curacao. Den preparacion pa 
haya un firma Nigel a haya e chens pa bay experencia 
un academia di baseball na Santo Domingo pero apesar 
cu tawatin varios ekipo interesa Nigel no a logra haya e 
contract cu e tawata desea. 

Pa cualkier hoben pelotero e fecha di 2 July cu 16 aña 


ta e fecha cu lo kier logra firma un contract profesional, 
na momento cu e lunanan y hasta e añanan pasa e chens 
pa haya un contract ta bira super chikito, Nigel tawata 
sa esey pero manera e mes ta bisa e nunca no a give up, 
e sosten di su tata tampoco no a lage give up. 

Na November ultimo e Showcase Venezuela a bin Aruba 
pa tene su tryout pa e miho prospectonan di Venezuela 
na Aruba. E situacion sociopolitico na Venezuela ta pone 
cu e 30 organisacion di baseball profesional ta prefera 
di bin Aruba pa asina scout e miho hungadonan di Ven- 
ezuela na Aruba. Cu e hecho aki den pensamento e tata 
di Nigel, Sr. Rudolph Calmes a logra pa Nigel a haya un 
oportunidad di tryout dia 1 December ultimo. Nigel a 
impresiona e organisacion di Tampa Bay Rays cu a pidi 
un “private tryout” e siguiente dia pa 8:30 di mainta y 
aki ta unda no a keda niun duda mas, Nigel lo forma 
parti di e organisacion di Tampa Bay Rays. 

Diaranson 27 di December dilanti famia y conocirnan 
na e oficina di Notaris Hilde Rodriquez-Taekema, scout 
di Tampa Bay Rays Sr. Chairon Isenia a bin di Curaçao 
pa asina oficialisa e momento unico. 

Nigel mes kier a gradici na prome luga Dios, na di dos luga 
su tata Rudolph Calmes cu semper pero semper tawata 
tey p’e y cu cada cos cu e tawatin mester, na su wela 
pa a yud’e tempo e tawata na Curacao, na su rumanan 
Jayseline Calmes, Jason Willems y Rudson Calmes y su 
mama Mirelda Vos y henter famia cu semper a kere den 
su persona. 

Nigel ta un ehempel bibo di ora bo ta kere den bo mes 
y bo talento, nunca give up y persevera lo bo logra. Nos 
di Sports Zone Aruba y Baseball Aruba ta desea Nigel 
Calmes tur clase di exito, awor e trabou duro ta cuminsa 
y e caminda por ta largo pero unda tin un deseo pa logra 
semper Dios ta crea un caminda pa jega. Masha Pabien! 

Campeonato local di Pony League ta cla pa ranca sali 




BASEBALL ta un deporte masha gusta aki na Aruba. 
PONY league sigur e ultimo añanan aki a sa di saca cara 
di Aruba den exterior, unda cu na varios ocasion a yega 
te World Series pa representa e Caribbean Zone. 

PONY ta nifica Protect Our Nation’s Youth, cu sigur ta 
un statement cu Aruba mester para duro pe y di berdad 
proteha e muchanan. Nos a conoce un sistema unda tin 
hopi abuso di mucha ta pasa na Aruba tanto den fisica 
y psicologico. Muchanan ta wordo priva pa diberti nan 
mes den deporte. PONY league manera ta su custumber 
lo inicia su campeonato na luna di januari 2018 y lo ter- 
mina den e final di februari pa asina duna tur mucha e 
espacio pa nan tambe por participa den e otro program- 
anan di hubentud pa tene mucha for di caya y duna nan 
cosnan sano pa haci. 

E aña aki Aruba lo ta HOST di un Campeonato Inter- 
nacional den categoria 7-8 cu ta yama PINTO 8U. E 
Campeonato Internacional aki lo cuminsa dia 9 di juli y 
lo termina dia 14 di juli 2018. Manera ta e custumber 
pa e ultimo añanan aki semper Ajruba sea a organisa na 
Aruba mes of bay den exterior pa participa den e “SERIE 
DEE CAJRJBE”. Sigur Ajruba por ta orguyoso cu e resulta- 
donan den 2016 ora cu den categoria Mustang lOU Aru- 



ba a titula Campeon di Caribe, y na 2017 den e categoria 
Colt 16U tambe nos pais a bira Campeon di Caribe. E 
diferencia ta cu den PONY league no ta existi boundar- 
ies, dus Aruba e pais completo por saca un seleccion pa 
representa Aruba. Esaki ta trece cun’e cu e seleccion ta 
hopi mas fuerte cu e otro programa di Youth Baseball na 
Aruba. E Serie del Caribenan di e aña 2018 ta lo siguien- 
te: Mustang lOU y Bronco 12U lo ta na San Cristobal 
Republica Dominicana dianan 3-9 di juli 2018, e cat- 
egoria di Pony 14U lo ta na Nicaragua dianan 26 di juni 
pa 2 di juli 2018, y Colt 16U lo ta na Colombia dianan 
26 di juni pa 2 di juli 2018. E campeonato local lo start 
dia 12 di januari 2018 y weganan lo start dia 13-14 di 
jan. Categorianan cu lo inicia ta Shetland 5-6 anja, Pinto 
7-8 aña, Bronco 11-12 aña, Pony 13-14 aña, Colt 15-16 
anja, y Palomino 17-18 aña. Pa e organisacion nobo nan 
cu ainda no a registra por atende e reunion general cu 
lo tuma lugar dia 4 di januari 2018 na PONY Office na 
Paradera 151-2 pa 8PM. E president di e comision or- 
ganisatorio di 2018 ta Sr. Giovanni Meulens cu su team. 
PONY league a bin pa traha pa e muchanan di Ajruba y 
duna tur mas oportunidad pa diberti nan mes den de- 
porte. Hacer Deporte es Hacer Patria. 

Den e promé konsierto di aña: 

DJAWEPS AWOR MICHELE HENDERSON I KADIR SNIJDER 
DEN KONSIERTO GRATIS RIBA FREEWINDS 



WILLEMSTAD - Djaweps awor dia 4 di yanuari lo 
tin e promé konsierto di aña riba Freewinds. Honor pa 
presentá den e promé konsierto di aña aki ta pa Michele 
Henderson di Dominica i Kadir Snijder di Kórsou. Dos 
kantante ku no mester ningun introdukshon. 

Michele Henderson 

Michele ta un artista original di e Isla di Dominica. E tin 
5 álbum graba i tambe un DVD bibu, miéntras ku den 
pasado ela yega di gana kóntést di kansion di Karibe. 

Ta trata aki di un kantante ku tur ku a mir’é kanta aki na 
Kórsou. Sa ku ta trata aki di un tremendo kantante lokal 
ku te hasta a yega di kanta na papiamentu. E tambe, ta 
bon pa wak su presentashon riba youtube. 

Dia 28 di desémber ultimo Michele Henderson tabata 
den e ultimo konsierto di Freewinds di aña pasa i a pone 
e publiko riba su pia ku su kansionnan, sigur Wow’i 
Kariño, original d Isaline Calister. 

Kadir Snijder 

Kadir Snijder ta un kantante lokal ku un bos poderoso. 
Hopi ta kompará su bos ku esun di Luciano Pavarotti, 
mirando ku Kadir Snijder ta un tenor natural ku un bos 
potente. 

Durante 2017 na diferente okashon Kadir Snijder a pre- 
sentá riba Freewinds. E ta dominá kansionnan klásiko 
te ku kansionnan moderno. Un kantante ku bo no mas 
pérdé pa mira pa habri bo aña riba Freewinds. 



The Freewinds Band i NGN Brazz 

Pa loke ta trata e parti di kompañamentu musikal, esaki 
lo ta na enkargo di The Freewinds Band, enkabesá pa 
maestro Franses Patrick Zagury riba guitara, pero tambe 
Susan di Italia riba piano, John Politakis di Grecia riba 
drums i Jeff di Inglatera riba bass. Pa loke ta trata NGN 
Brazz ku tin mas ku 10 aña tokando huntu ku The Free- 
winds Band, ta trata aki di tres musiko lokal. Norman 
Kooks riba trompét, E1 Gio Atalita riba Trombon i Nor- 
bert Girigorie riba tenor o alto sax. 

Entrada grátis 

Manera a bira kustumber, entrada pa e konsierto nan ku 
Freewinds mes ta organisá ta grátis. E show ta kuminsá 
eksaktamente 8 pm i p’esei nos ta pidi tur hende pa nan 
tei for di 7:30 pa asina ei nan por subi i presensiá un tre- 
mendo show. 

E barku Freewinds djaweps awor dia 4 di yanuari 2018 
lo mará na Nieuwe Werf ku ta keda pasando na Panamá 
bai abou. Pa bo keda registrá pa un o mas asiento den 
e show aki, manda un app na -1-59995130837 i bisa 
kuantu lugá bo tin mester. Tur esnan ku den pasado a 
yega di bai e shownan riba Freewinds sa kon bon e ambi- 
ente aki sa ta. E number -1-59995130837 ta unikamente 
pa manda app, ya ku e no ta risibi yamada. Ta pidi pa por 
fabor no yama e number aki, pero manda un whatsapp 
pa asina ei registrá boso asistensia. 

firamenlu ku merle 





DJALUNA 1 yanuari 2018, alre- 
dedor di 00.40 or sentral di polis a 
haña notifikashon ku un tiramentu a 
tuma lugá riba un lugá di parker di 
un hotél ku ta situá na Pater Eeuw- 
ensweg I ku tin un persona grave- 
mente heridá. 

Na yegada di e promé patruya poli- 
sial nan a bin topa un SUV pará riba 
un lugá di parker outo i tabatin un 
hómber drumi banda e SUV ku no 
tabata duna señal di bida. 


Te kaminda esaki tabata posibel i bou 
di e sirkunstansianan presente, por 
a mira un herida di bala na e parti 
ariba di e viktima su kurpa. Tambe 
tabatin tres(3) hómber i un dama 
presente. Polis a detené tur kuater(4) 
komo sospechoso. Ma s aleu por a 
nota ku na e vehikulo tabatin per- 
forashon di bala. Despues di intero- 
gashon, dos(2) di e sospechosonan a 
rekobrá nan libertat. E sospechoso- 
nan H.G.C. nasé na Kórsou 20 aña 
di edat i S.P.C. nasé na Colombia, 21 
aña di edat a keda presentá dilanti di 
un Piskal Ouksiliar ku a ordená nan 
enkarselamentu pendiente mas in- 
vestigashon. 

For di un investigashon preliminar ku 
polis a realisá na e sitio a resultá ku e 
personanan aki tabata den e SUV i e 
viktima tabata stur. Dado momento 
nan a para na e hotél pa hasi algu i na 


e momento ei un hómber lo a presen- 
tá i los tiru(nan) dirigi riba e viktima. 
E viktima Tayler Zuhayr de EIMA 
nase na Kórsou 1 yanuari 1998 a 
sigui kore bai pero a bin para e outo 
riba e lugá di parker ku ta keda un 
tiki mas leu i a bin fayesé na e sitio ei 
mes. Alrededor di 01.50 or dókter di 
polis a konstatá morto di T. De Eima. 
Riba órdu di Fiskal di Ministerio 
Publiko a konfiská e kurpa sin bida 
di e viktima pa mas investigashon. 
Tambe a konfiská e SUV pa mas in- 
vestigashon. E motibu di e tiroteo aki 
no ta konosi i ta den investigashon. 
Nos ta supliká kuake persona ku ta 
disponé di informashon ku por yuda 
den solushon di e kaso aki pa duna 
polis e informashon aki na telefón 
917(24 ora pa dia) óf 108(number 
anónimo, kaminda bo anonimidat ta 
garantisá) 

Fragata ulandes a konfiská 2150 kilo di kokaina luna pasá 



WILLEMSTAD. E fragata patruyero di Marina Real 
ulandes den Karibe, Zr.Ms. Van Speijk bispu di aña nobo 
a interseptá un lote di 1600 kilo di kokaina bispu di Aña 
nobo. E droga tabata bordo di un barku di karga di ban- 
dera Tanzaniano ku tabata nabegando baiendo Repub- 
lika Dominikana. 

Esei tabata e di dos lote di kokaina ku tripulantenan dje 
fragata a interseptá luna pasá. 

Dia 22 di desémber tambe Van Speijk su tripulantenan a 
para un boto ku 550 kilo di kokaina a bordo. 

Ta tripulantenan dje helikópter naval NH-90 a deskubri 
e barku di karga dia 25 di desémber. 

Unabes ku nan tabatin e barku den mira, nan a sigi e 
barku sin ku e kapitan dje barku ku droga a nota esaki. 


Su siguiente dia e ekipo di spesialistanan ku ta subi barku 
sospechoso a drenta den akshon i a abordá e barku. 

E tim ta konsisti di agentenan di Wardakosta merikano i 
tripulantenan di Van Speijk. 

Nan a listra bordo dje barku pero no a lokalisá e droga. 
Den konsulta ku outoridatnan a disidi pa nabegá e barku 
hiba Santo Domingo kaminda a mar’é na kadena pa sigi 
listra. 

Bispu di aña nobo e tim di ekspertonan a haña e sakunan 
di kokaina ku tabata skondi entre e tankinan di kombus- 
tibel. 

Inmediatamente a entregá e barku i su tripulantenan na 
outoridatnan hudisial na Santo Domingo. 

Akualmente Zr.Ms. Van Speijk ta nabegando den laman 
Karibe i aparte di ta demostrá nan presensia nan ta duna 
asistensia den kaso di kalamidat i ta kombati transporte 
di droga. 

E ta funshoná tantu komo barku di Wardakosta riba 
laman ganchu den Karibe i ta forma parti di e agensia 
merikano Task Eorce South. 

E komandante di Marina Real den Karibe, general di 
brigada Jan de In, ta komandante di un dje alanan dje 
organisashon multi-nashonal. 


Accidente di scooler cu morto 



WILLEMSTAD - Diadomingo 31 decémber 2017, 
alrededor di 23.25.30 or Central di Polis a haña noti- 
ficacion cu riba Caya Girigoria A. Nai Curie (Weg naar 
Euik) na altura di un toko un scooter a accidentá y cu e 
manehador di e scooter ta drumi abou. 

Na yegada di e patruya policial nan a bin topa cu e chofer 


drumi abou riba su barica y e no tabata duna señal di 
bida. Na un distancia nan a mira un scooter bentá. 

Eor di un investigacion preliminar cu Polis a realisá n’e 
sitio a resultá cu e hómber aki tabata manehá su scooter 
riba e caminda ariba mencioná direccion oost. 

Dado momento el a subi cu e vehiculo riba un subida 
cu tin riba caminda y a baha esaki cu velocidad halto y 
a sigui ranca e scooter. Dor cu e caminda tabata muhá e 
chofer a pérdé cóntról y a bal dal violento den un pal’i 
luz. 

E manehador di e scooter, Sheggior Guillermo Elroy 
MARTINA, nacé na Górsou 21 januari 1983 a ricibi 
multiple lesion y a fayecé n’e sitio mes. 

Alrededor di 00.30 (I-I-20I8) dókter di Polis a constatá 
morto di Sheggior Guillermo Elroy Martina di 34 aña. 

Droga konfiska i bala kayente 




DJABIÉRNÉ 29 desémber 2017 alrededor di 11.30 
or sentral di polis a haña notifikashon ku na SDKK(bon 
Futuro) tabatin dos hómber para pafó ku probablemente 
tabata trata di manda droga paden den prizón. Na yega- 
da di e patruya polisial ya e hómbernan a move bai for di 
e sitio kaba. E patruya polisial a sigui buska den bisend- 
ario pero no a logra haña e sospechosonan. 

Kontinuando ku e investigashon i buskeda den un área 
mas amplio, e patruya a señalá dos hómber den e área di 
Bapor kibrá ku ta kuadra ku deskripshon di e sospecho- 
sonan ku un ratu promé tabata tira kos den prizon. E pa- 
truya a detené un di e sospechosonan aki mesora mién- 
tras e otro a trata di kore bai i a detené un ratu despues. 
Ambos sospechoso su kurpa tabata tur raspá di sumpiña. 


Ta trata di e hómbernan: 

1. R.I. , nasé na Kórsou 40, aña di edat 

2. R.R. nasé na Kórsou 26, aña di edat 

Despues di un kóntról a bin haña un di e sospechosonan 
ku un yabi di un vehikulo den su poder. E vehikulo, un 
outo, tabata stashoná na un distansia for di kaminda a 
detené e sospechosonan. A listra den e outo i a haña i 
konfiská: 

n 3 bolita di mariwana lorá den taip pretu 
0 Un kashi di bala bashi 
n Taip pretu i hanskun 

Kontinuando ku e investigashon polis a bai na SDKK i a 
tuma over/konfiská: 

□ 2 blóki di hash 

n Un saku di pléstik ku ta kontené un kantidat di paki 
chikitu di mariwana 

Mas lat polis a sigui investigá i a bai bék na e tereno ka- 
minda nan a detené e sospechosonan den e área di Bapor 
Kibrá. Akinan polis a haña i konfiská: 

0 18 bolita ku droga aden 
n Un chincha profeshonal 

E patruya a bolbe bai SDKK i a tuma over Aconfiská mas 
droga ku a haña riba dak di un di e edifisionan(blol<xian): 
0 5 bolita 

n Bolita grandi lorá den taip pretu 


Detenshon i konfisknshon di vehikulo/piesa 


DJABIÉRNÉ 29 desémber 2017, alrededor di 16.30 
or e tim di Mantenshon di órden Publiko di Rio Canario 
huntu ku e patruya di Montaña a risibi notifikashon ku 
algun hómber den un vehikulo di e marka Volkswagen 
Passat CC kolor Shinishi, mester ta kore bai bin na un 
manera sospechoso den e área di Seru Grandi / Puik i ku 
aparentemente nan ta desmantelando un vehikulo den 
un area poko skondi. 

Mesora e unidatnan a bai den e área di Seru Grandi i einan 
polis a bin haña un lugá di demontahe di vehikulo(nan). 
Na e sitio polis a haña tambe e outo Volkswagen Passat 
CC ariba menshoná. 

Kontinuando ku e investigashon den e kaso aki na e si- 
tio, polis a topa ku algun mata di mariwana i a konfiská 


esakinan. 

Na e sitio polis a haña i konfiská kuater(4) outo: 

* lOa Rio 2016 Korá 

* Hyundai Accent 2011 Shinishi 

* Volkswagen Passat CC Shinishi 

* Hyundai Accent 2009 Pretu 

* Un kantidat di Piesa di varios tipo di vehikulonan i 
tambe parti(nan) di chasis kortá di e.o Kia Picanto i 
Hyundai 110. 

En konekshon ku ladronisia di outo i violashon di lei di 
Opio a détene e hómber sospechoso E.A. de J. nasé na 
Kórsou, 21 aña di edat. 

A presentá e sospechoso dilanti un Piskal Ouksiliar ku a 
ordená su enkarselashon pendiente di mas investigashon. 

WILLEMSTAD - E suma di 9.154.334 florin ta loke 
gobiernu por saka for di Refineria di Korsou i mester bisa 
ku e suma aki lo por tabata 1 Ox mas haltu si den pasado 
nan no a chika kaha di Refineria di Korsou bestialmente 
pa tur sorto di proyekto ku no ta tur ora tabatin di haber 
ku produkshon i suministro di awa i koriente na Refineria 
di Korsou i Aqualectra. 

Na aña 2014 Refineria di Korsou tabatin un ganashi di 
16.3 mion florin i na 2015 un ganashi di 11.1 mion florin 
ku ta pérmiti nan paga dividendo a rason di 9.154.334 
florin. 

Na aña 2013 tambe tabatin ganashi pero no por mishi 
ku esaki pasobra no a kumpli ku ningun dje kondishon- 
nan atministrativo segun bon gobernashon. 


Pa por kobra dividendo riba e dos añanan menshoná 
minister di Finansa a laga kumpli ku tur papeleo pa mus- 
tra ta den ki direkshon i di ki forma ta bai kondusi e 
kompania ke keda gana plaka. 

Dividendo ta un kompensashon hustu ora e kompania 
gana plaka. 

Tradishonalmente direktiva di kompanianan di gobiernu 
no ta di akuerdo pa parti ganashi ku gobiernu manera 
direktor di Ministerio di finansa a manda bisa gobiernu 
dos aña tras di otro. 

Tampoko tin motibu pa desviá for di e tradishon aki pa 
laga e ganashi den kaha dje kompania. 

Gobiernu di su parti i spesifikamente minister Gijsber- 
tha ta haña ku gobiernu komo doño mester haña pida 
ganashi sin pone futuro dje kompania na peliger. 

Manera Minister di Finansa ta mira e plachi, e ta haña 
ku por duna gobiernu 1/3 parti dje ganashi netto i 2/3 
parti dje ganashi ta keda den kaha di Refineria di Korsou. 
Di su parti e direktor di Ministerio di Finansa a splika ku 
na 2013 no a kumpli ku regla di proponé pago di divi- 
dendo i no ta paga dividendo riba e aña ei. Gobiernu por 
haña pida ganashi riba e dos siguiente añanan. 


Hopi ploka a malgastá pero. 

Refineria di Korsou a kubri NAF. 260 
mion ku ta gobiernu lo mester a paga 

WILLEMSTAD - Hopi entrada - miones di florin 
- Refineria di Korsou mester a reservá i paga pa prák- 
tikanan eroneo i hasta kontra interes nashonal di nos 
pais pe manera ku a hinka plaka den BOO pa na final 
ora e haponesnan a bandoná Korsou, resultá ku nan a 
laga un landfill di heru bieu ku mester a rekonstrui. 

Banda di esaki Refineria di Korsou a paga hopi gastu 
ku di otro forma ta Gobiernu lo mester a paga pero ku 
lo a pisa riba presupuesto i krea burakunan ku no por a 
tapa. 


OM a bende avion pa S 700.000 

WILLEMSTAD - Vindishi di Ministerio Publico 
(OM) Córsou di un avion CanadAir cu 11 asiento (reg- 
istracion N545SD) a sera dia 30 di december 2017. A 
bende e avion finalmente pa 700.000 dollar Mericano. 
Ta trata di un avion cu a keda confiscá dor di OM na 
Aeropuerto Hato na 2016 den un investigacion yamá 

u np t 7? 

lurkey . 

Corte na dos ocasion (Prome Instante y Apelacion) a 
kita e propiedad (verbeurd verklaard) di e doño kende 
tabata envolvi na Córsou den traficacion di droga. 

OM y BVA-Auctions ta haciendo actualmente e tra- 
mitenan cu e comprador nobo pa finalisá e compra. 

Corsou 


E tin ku sinta 1 0 aña kompleto.... 



Pedofil dl St. Maarten no ke koperó pe sall den libertat 


WILLEMSTAE) - Riba e ultimo 
djabierne di aña 2017 Corte na Den 
Haag a trata e petishon di Fiskal di 
Ministerio Publiko pa no laga un 
pedofil di Sint Maarten den libertat 
kondishonal pasobra e homber no ke 
koperá pa haña tratamentu pa laga 
pedofilia para. 

Korte a bai di akuerdo ku petishon 
dje Fiskal, pasobra e Sanmarteño a 
skohe deliberadamente pa keda un 
risiko pa komunidat i no ke koperá 
ku ekspertonan ku mester yudé pa 
laga pedofilia para. 

E homber ta será den prizon na Lely- 
stad den e bario Larserdreef. 

Otro luna ta hasi 7 aña ku e ta será 
i normalmente lo a bin na konsid- 
erashon pa haña VI ku ta libertat 
kondishonal. 

Su kastigu ta 10 aña kitando e di- 
anan di detenshon preventivo. Ofi- 
sialmente e ta detené for di 5 di 
aprel 2011 i lo por a sali den liber- 
tat kondishonal dia 1 desémber aña 
pasá. 


Sinembargo for di oktober aña pasá 
Liskal a pidi Hues pa kanselá e liber- 
tat kondishonal pasobra e homber ta 
persisti ku e no ta koperá ku e hen- 
denan ku tin ku yudé pa lubidá e ko’i 
mal ehempel ku e tin ta hasi. 

Pa tuma desishon riba petishon dje 
Fiskal, Hues a tende e Fiskal, aboga- 
do defensor mr. M.C. van Linde i un 
empleado di Reclassering. E homber 
mes no a asisti na e seshon. 

Su abogado a pidi Hues pa no hasi 
kaso di petishon dje Liskal, pasobra 
no ta presidente dje tribunal a fiha 
fecha pa trata e kaso. 

Presidente dje tribunal a konsedé ku 
e abogado tin rason pero tampoko ta 
deber i derecho eksklusivo di Fiskal 
pa fiha fecha p’e kaso, pasobra esei ta 
kompetensia di un Hues. 

Por lo tantu ni maske no ta Hues a 
firma e dagfar, esei no ta motibu pa 
anulá e kaso. 

Tabatin otro fayo di prosedura den e 
kaso, esta ku si a midi e risiko ku e 


pedofil ta representá a sosodé ku un 
instrumento pa midi risiko ku yama 
RISc. 

E trahadó di Reclassering ta haña ku 
si laga e homber bai e ta un problema, 
pero no por a motivá esaki. 

Direktor dje prizon kaminda e 
Sanmarteño ta será a manda un kar- 
ta bisando ku e ta un prezu modelo i 
e no ta kere ku e tin un risiko grandi 
di ripitishon. 

Fiskal a persisti ku si e homber no ke 
koperá, e no por bai kas mientras ku 
apesar di ta prezu modelo, e direktor 
a rekomendá pe sigi tratamentu. 

Tur rapórt ta bisa ku e homber no 
por of no ke komprondé ku séks ku 
menor di edat ta altamente konde- 
nabel i ku si e haña séks, e ta bolbe 
kometé e delito. 

No tin manera pa pone kondishon 
pe homber no desviá di manera ku e 
uniko alternativa ta pe kaba di sinti 
su kastigu di 10 aña. Y ta esei mes 
Huesnan a disidi 


A rason di 260 mion floñn.. 

For di 2003 a usa Refineria di Korsou komo ATM pa cliika plaka 


WILLEMSTAD - E konsehero 
ofisial di gobiernu di Korsou, SBT- 
NO den persona di mr. de Palm, no 
a pone traba pa Minister di Linansa 
saka un par di mion florin for di kaha 
di Refineria di Korsou komo esun ku 
ta alkilá Refineria di Korsou ku PD- 
VSA. 

Sinembargo e aprobashon aki no a 
bai segun algun opservashon kritiko 
riba e forma parotin ku Ministernan 


di Finansa no a kontrolá si e empresa 
ta kumpli ku reglanan di Etika i Bon 
Gobernashon.Minister di Finansa a 
pidi Refineria di Korsou pa paga go- 
biernu ganashi riba añanan 2014 i 
2015 i ku e dividendo di e dos añan- 
an aki lo konta tambe pa añanan 
binidero pasobra kaha di Refineria di 
Korsou a haña basta gólpi i mester 
rekuperá dje gólpinan.Un dje gólpi- 
nan ku Refineria di Korsou a haña ta 


pago di un suma di 127 mion florin 
den e periodo di 2003 te ku 2011 pa 
lanta e planta BOO. E tempu aya a 
lanta BOO pa asisti Aqualectra den 
kompletá e kantidat di energia ku 
mester pa Refineria Isla i pa Aqualec- 
tra mes.E suma tabata haltu pasobra 
den tempu di berans gobiernu a hin- 
ka e haponesnan den produkshon di 
energia i nan a saka nan kapital dife- 
rente biaha. 

Aiirofa 


/■ Cumana 76 

Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"laga tur kos ta spera mi ta bunita, 
laga turlocual cu mi encontra na caminda ta bunita, 
laga tur locual cumi laga atrás keda bunlta y 
laga esakinan termina den tur buniteza". 

Cu hopl trlsteza pero conforme cu boluntad dl Dlos, 
nos ta partlcipa fayecimento dl: 



Sonia Delice 

* 02-08-1952 t 02-01-2018 


Acto di entiero lo wordo anuncia despues. 



7 Corinthians 13: 


Mientrastantu tres kos ta keda: Fé, Speransa i 
Amor; pero esun di mas grandi ta Amor." 

Cu inmenso tristeza na nos curazon, pero 
conforme cu boluntad di Dios nos ta participa 
fayecimento di: 



Richard Martinus Jansen 

Mihorconoci como:"Chaco" 

*29-01-1963-31-12-2017 


Acto di Condolencia y Entiero lo wordo anuncia 
despues 


Cumana 76 
Oranjestad.Aruba 
Tel: 588-6699 
Fax: 588-6698 
: 593-0857/560-1403 

Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu inmenso tristeza na nos curazon, 
pero conforme cu boluntad di Dios 
nos ta participa fayecimento di: 



Dennysia Jane Seelochan 

*18-12-1939--f27-12-2017 
Acto di entiero lo wordo anuncia despues. 



(^mcrd 


Cel 


Tiramentu 
ku herido 






Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Senor ta mi wardador, mi no tin falta di nada, Den 
cunucu di yerba berde, Senorta ponemi sosega, E 
ta hibami na awa tranquil, pa mi bolbe hanja forza" 
Ps: 23:1,2,3 

Conforme cu boluntad di Dios y agradecido pa 
loke ela hasi y nifica pa nos nos ta participa 
fayecimento di: 



Nieta(o)nan: 


Rumannan: 


Filomena Candida Erasmus 

mihor conoci como (Mena) 

*10 maart 1950 - + 28 december 2017 
Na nomber di: 

compañero di bida: LouisMaduro 
Yuinan: Francis Dijkhoff y Angeline 

+ Rachel Croes-Dijkhoff 
Jeffrey Dijkhoff y Louiza 
Rowald Croes y Roxanne 
Ozmarre Croes yTania 
Jean-Duard Dijkhoff 
Jefryene Dijkhoff y Kevin 
Anjelien Dijkhoff 
Aaron Dijkhoff 
SiqionTromp 
Jeffrey-Nicolay Dijkhoff 
Quintin y Calixta Erasmus 
Johanita y + Andres Maduro 
+ Lorenzo y + Maria Erasmus 
+ Maria y Freddy Bello 
Flora y Rudy Zievinger 
Felicia Jacquin y esposo 
Pablo y Betty Erasmus 
Lourdes y + Hubert Roza 
Frank Erasmus 
EricyJane Erasmus 
Rachel y Dylan Croes 
Trystan Wever 
Evie-Mae Croes 
Angeline Boekhoudt 
JanineTromp 
Neta Willems 
Chabin Erasmus 
Fabiola, Lucy, Andre, Randall, 
Vanessa, Grushenka, Raidi, Randolph, Gerald, Darrall, 
Darlaine, Mushaima, Elvin, Brian, Cecilaine, Julisan 
Amigonan di cas: Henry y Yolanda Amaya 

Pierro y Linda Maduro 
Ronnie Croes 
Elvis Werleman y Sra. 

Senny Maduroy Sra. 

Dimas famia: Erasmus, Dijkhoff, Maduro, Geerman, 
Boekhoudt, Croes, Wernet, Willems, Zievinger, Bello, 
Jacquin, Roza, Werleman, Berkemijer,Trimon,Tromp 
prima(o)nan, comer y compernan, ihanan, su bon 
bisinanan y su amigonan cu ta mucho hopi pa 
menciona y su grupo di Magdalena y Carnaval. 

Acto di intiero lo tuma lugar diahuebs, 4 di January 
2018. 


Bisanieta(o)nan: 


Manera yui: 

Prima stima: 
Omo: 

Subrina(o)nan: 


For di 2 pm - 4 pm e defunto lo ta reposa den misa 
Santa Filomena y despues saliendo pa Santana 
Catolica na Paradera. 

Oportunidad pa condolencia ta diaranson, dia 3 
januari 2018, na Aurora Funeral Home for di 7 pm - 9 
pm 

Nos ta pidi nos disculpa si den nos tristesa nos por a 
lubida un famia. 


Nos ta lamenta cu despues di intiero no por ricibi 
bishita di condolencia na cas. 


DJALUNA 1 yaniiari 2018, alred- 
edor di 00.10 or polis a bai poli ka- 
minda un hómber a yega ku herida 
di bala. For di un investigashon pre- 
liminar ku polis a realisá na e sitio 
un persona a deklará ku e viktima 
tabata den e área di Koraal Specht 
i dado momento un hómber a yega 
serka i a los algun tiru riba e vikti- 
ma. Un di e tirunan ald a alkansá e 
viktima di 19 aña di edat na ámbos 
pia. 

.. Cumana 76 

y Oranjestad,Aruba 

' Tel: 588-6699 

Fax: 588-6698 
Cel: 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu inmenso dolor na nos curason pero conforme 
cu Dios su boluntad nos ta anuncia fayecimento 
cristianamente di: 



Sr. Ifno Leon Isaac Heye 

Mihor conoci como"Boy" 
na edad di 88 aña 


Acto di entiero lo wordo anuncia despues 




(^tmcrd ^mnc 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


y 


Gradicimento / invitacion 


Pa medio di esaki famia kier a gradici tur esnan cu 
di un manera of otro a mustra nan atencion 
durante fayecimento, despedida y entiero di nos 
difunto stima: 



Margot Faro Maduro 


Gradicimento ta bay especial na tur su famia, 
bisiña, amistad y conocirnan cu a duna nos nan 
sosten y forsa den e momentonan dificil aki. Boso 
atencion tabata y ta di gran consuelo pa nos. 
Alavez nos ta invita pa compaña nos na 3 santo 
sacrificio di misa cu lo tuma lugar 
na Misa Santa Anna na Noord 
diaranson 3 januari pa 6:30pm di atardi 
diabierna 5 januari pa 6:30 pm di atardi 
diasabra 6 januari 2017 pa 7br di anochi 


Boso presencia lo ta altamente aprecia. 

Lus»«»Camera,„Fiesta 

MetaCorp a cende nan tradicional pagara 

A despedi di aña 2017 cu 8 miyon tiro di pagara 








METACORP a tene su evento di 
pagara hunto cu su empleadonan, 
kendenan tur a bini hunto pa asina 
bisa aña 2017 ayo. Diabierna 29 di 
December tur empleado hunto cu 
nan famia a reuni na ATCO Concrete 
Barcadera unda a disfruta di e cende- 
mento di e tradicional pagara. Rob- 
ert Carrasquero (COO) y Guus Slab- 
bekoorn (CFO) a cende e pagara pa 
asina MetaCorp por a bisa 2017 ayo. 
Un total 350 pa 400 empleado di 10 
compania di MetaCorp a bini hun- 
to pa disfruta di e pagara, asina Lily 
Krozendijk di MetaCorp a expresa. 
E empleadonan a bini hunto pa por 
a bisa ayo na aña 2017. Pa 12’or di 
merdia a cende e pagara di 8 miyon 
tiro, cual nan a cuminsa cun’e den 
cura pasa pafo bay den parkeerplaats 



y e final tabata hisa cu pumptruck. 
Despues di tiro di pagara e emplead- 
onan a disfruta di champagne, mien- 
tras cu Tipico Macuarima a deleita 
tur hende cu su Dande. 

E ambiente a sigui bou di Metropo- 
lis cu tabata toca canticanan varia y 
hunto cun’e tabatin Grupo di Betico. 
Tur empleado hunto cu nan famia a 
pasa un momento ameno, unda cu 
nan a come y bebe recordando con e 
aña a bay. 

Pa MetaCorp e aña 2017 a bay bon 
y nan ta preparando pa 2018 bay 
miho. MetaCorp a gradici tur em- 
pleado, clientenan pa sostene nan 
den 2017 y pa nan habri aña 2018 
cu hopi animo y positivismo. 
MetaCorp ta existi desde aña 1920 
caba den negoshi di cine. Cu aper- 



tura di Eago a cuminsa cu E. De Veer 
Transport cu awendia yama ATCO 
cu despues a expande tambe den 
ATCO Concrete Products y Ecotech. 
Despues di segunda guera mundial a 
cumpra e planta di Coca Cola y asina 
a inicia Tropical Bottling, cu na ca- 
minda a expande tambe den Brou- 
werij Nacional Balashi. 

MetaCorp ta e empresa comer- 
cial mas bieu na Aruba y pronto ta 
cumpli 100 aña. Cu un fundeshi 
solido, cu un cultura di compania 
basa riba principionan di inversion- 
nan duradero y kere den emplead- 
onan, MetaCorp awendia ta cla pa 
e siguiente 100 añanan di progreso, 
cu talentonan manera Eddie de Veer, 
Robert Carrasquero y Guus Slab- 
bekoorn na cabes di e compania. 

Lus...Camera...Fiesta 

Un anochi espectacular cu Balashi 


Cu musica di alegria a recorda Tommy Croes 






DIABIERNA anochi Rud Sen Rumshop y Brouwerij Na- 
cional Balashi a bini hunto pa asina haci un homenahe na 
musico y cantante Tommy Croes di Grupo di Betico. E ano- 
chi aki Grupo di Betico a pone tur hende disfruta den un 
ambiente ameno. 



Desde 6:00pm comunidad di Aruba a cuminsa yega Rud 
Sen Rumshop pa asina scucha e canticanan di alegria di 
Grupo di Betico. Durante e anochi aki a recorda con hopi 
Tommy Croes tabata gusta musica y con e tabata pone am- 
biente hunto cu Grupo di Betico Croes. 

Tur esunnan presente a disfruta di e productonan di Bal- 
ashi, unda cu nan tabata baila y canta hunto cu Grupo 
di Betico. Brouwerij Nacional Balashi ta desea pueblo di 
Aruba un feliz y prospero aña 2018. 

Lus...Camera...Fiesta 


Recordando 201 7 y preparando pa 201 8 



AVP a cera aña cu un tremendo pagara y dande 




DIA 31 di december, net na bispo di aña nobo, partido AVP 
a tene un celebracion di Fin di Aña caminda a recorda tur 
loke a acontece durante 2017, pero tambe a cuminsa prepara 
esnan cu ta sostene e partido pa loke ta bay bin den 2018. 

Acompaña pa e tononan musical tipico di Robert Maduro 
y su Alma Folklorico, e conocido Marko Espinoza a cende e 
pagara den compania di e lider di partido, sr. Mike Eman, y 
demas politico y sostenedor presente. 

Aki por mira un bista grafico di e celebracion di partido AVP. 

_ Lus...Camera...Fiesta 

Moomba hunto cu Unox a tene 
nan tradicional Duik di Aña Nobo 

Lus«»«Camera,„Fiesta 

Resultado di Festival di Dande 2017 




DEN un Plaza Betico Croes bastante bon atendi, a tuma lugar e festival di Dande 2017. 

Tabatin bon participacion musical y como tal e huradornan no tabatin un trabou mucho facil pa escohe e ganador- 
nan. 


Aki nos ta publica e resultadonan oficial: 


Ganador Dande Damas: 
2do Lugar Dande Damas: 
3er Lugar Dande Damas: 


Nomber 

Veloushka Krozendijk 
Raquel Lampe 
Jelisse Noguera 


Agrupacion 

Tipico Macuarima 
Alma Folklorico 
Stimami 

Tipico Alegre Kadushi Largo 
Alma Folklorico 
Edjean y su Grupo 


Ganador Cabayero: Jayson Kelly 

2do Lugar Dande Cabayero: Jonathan Croes 
3er Lugar Dande Cabayero: Edjean Semeleer 


Propio Composicion: Jonathan Croes 

Titulo: No tin mihor cu nos Folklor. Compositor y Areglista: 


Alma Folklorico 

Danilo Vrolijk. Ritmo: Tumba. 


2do Propio composicion: Jayson Kelly Tipico Alegre Kadushi Eargo 

Titulo: Manera un Klabo. Compositor: Jason Kelly. Areglista: Jason Kelly y Tico Kelly. Ritmo: Tumba 


3er Propio Composicion: Veloushka Krozendijk 
Titulo: Hala Rosea. Compositor y Areglista: 


Tipico Macuarima 
Jaderick Croes. Ritmo: Danza 


Tipico Ganador: 


Zonido Di Antanio 


Instrumental 


Wals 

_ Lus...Camera...Fiesta 

Djies a cera aña 2017 cu un tremendo pagara 








E estableciemento na final di nos Caya Principal, Caya 
Betico Croes, cu ta reconoci pa decadanan pa semper a 
sa di mantene e ambiente arubiano, esta Djiespies, a tene 
nan celebracion di clausura di aña y den gran forma. 

Lus...Camera...Fiesta 


Dushi ambiente di fin di aña 
Herencia cu Grupe Di Betice.< 


na Paseo 
• Aiegria! 

Lus...Camera...Fiesta 


Renaissance a dispidi di aña 2017 cu un 
pagara di 6 miyon tiro causando un "Big Bang 





HUNTO cu General Manager, Paul Gielen, Renais- 
sance Aruba Resort & Casino a cende e pagara di 6 
miyon tiro, rondona di un gran cantidad di espectador, 
tanto local como turista. 

E cendemento di e pagara di Renaissance Aruba a bira 
un tradicion anual caba pa nos isla. Nos turistanan como 
tambe hopi persona local a presencia e dushi ambiente 
di Fin di Aña cu a bin acompaña cu dushi musica tipico 
di Dande, pa asina duna 2018 bon bini cu un ‘Big Bang’! 

Intemacional 

Den pitu di tin di aña 

Korte a dikta ku hospital SMMC tin 
ku paga ginekólogo Naf. 114,116,19 




PHILIPSBURG - Un ginekólogo 
femenino ku ta traha pa Sint Maarten 
Medical Center den pitu di aña pasá 
a gana su kaso kontra direktiva dje 
hospital i awor nan tin ku page mas 
ku 114 mil florin. Sin kita belasting! 
E ginekólogo a demandá e sentro me- 
diko fo’i dos aña pasá promé biaha 
el a pérdé e kaso, pero den Korte di 
Hustisia Komun na Antia ela gana 
su kaso riba kual SMMC a apelá na 
Korte Superior na Ulanda. 

Abogado mr. N.T. Dempsey a repre- 
senta SMMC i mr. van Wijk a repre- 
senta e ginekólogo den Korte Supre- 
mo. Promé biaha ku e ginekólogo a 
pérdé e kaso tabata na aprel di 2016 
i despues dia 7 di óktober mesun aña 
el a bolbe pérdé e kaso den Korte di 
Hustisia Komun. 

A base di defensa dje ginekólogo, 
Abogado General mr. Vlas a rechasá 
e apelashon di e sentro mediko. 

Ne okashon ei e sentro mediko mes- 
ter a paga tur gastu dje proseso plus 
abogado dje ginekólogo. Esei a soso- 
dé siman pasá. 

E kaso dje ginekólogo kontra e sen- 
tro mediko i despues vise versa, a bai 
riba un areglo di belasting riba salario 
dje ginekólogo i kon e sentro mediko 


kier a pasa e profeshonal un fast ball 
ku lo a kosté mas ku shenmil florin si 
ela kai den trampa. 

Basikamente e ginekólogo a reklamá 
ku e sentro mediko no a hasi sufisi- 
ente esfuerso pe haña un areglo fiskal 
favorabel kaminda e ginekólogo lo a 
paga menos belasting den su kondis- 
hon di ‘expat’ (siudadano di nashon- 
alidat Hulandes pero ku ta biba den 
otro pais di Reino). 

Pa motibu ku e sentro mediko no a 
regla e asuntu e mester paga daño i 
perwisio awor kaminda e ginekólogo 
a kobra un bonansa den pitu di fin 
di aña. 

E ginekólogo a drenta den servisio 
di Sint Maarten Medical Center dia 
11 di februari 2011 ku un kontrat pa 
tres aña. 

E kontrat fechá 10 ougustus 2010 ta 
stipulá ku SMMC ta paga e profe- 
shonal 30.000 bruto pa luna. 

Nét un aña despues SMCC a pidi 
Inspectie di Belasting pa deklará e 
ginekólogo expatriate i Belastingdi- 
enst a informá e sentro mediko ku 
nan a konsedé e petishon. Hospital 
tambe a haña e karta aki. 

E areglo di expatriate su benefisio ta 
ku sierto kompensashonnan ku hos- 
pital ta paga e ginekólogo no ta kita 
Loon i Inkomstenbelasting for dje 
sumanan aki. E ginekologo ta haña 
esakinan limpi den su man. 

1 si hospital paga Loon i Inkomsten- 
belasting pe ginekologo i a kambio ta 


pagé un salario neto e no a paga be- 
lasting riba e suma. 

Dia mester a prolongá e kontrat na 
ougustus di 2014, e ginekologo a 
mustra gerensha dje sentro mediko 
e karta di Inspectie der Belastin- 
gen riba kual e sentro mediko a laga 
kalkulá kiko e sueldo neto lo a bira. 

Esei a bira NAf 18.000,- pa luna 
lokual e ginekologo a bai di akue- 
rdo kune pero mesora a rechasá otro 
kondishonnan ku SMMC a ‘sluip’ 
hinka den e kontrat. 

Ademas el a kobra SMMC e diferen- 
sia entre e salario neto ku el a haña i 
e salario neto ku e lo mester a haña 
sin hospital a apliká e areglo di expa- 
triates. 

1 esei ta yega ne atraktivo suma di 
NAf 114.116,091! 

SMMC klaramente iritá a manda un 
karta ku trampa pe ginekologo pe fir- 
ma pero bisando ku tur e otro kosnan 
ku el a pidi e por bien lubidá. 

Den promé instansia e señora a pérdé 
e kaso pero den apelashon ela gana i 
SMMC a bai Korte Supremo na Hu- 
landa. 

Korte Supremo a disidi ku SMMC no 
tin pia pa para’riba den nan petishon 
pa trata e kaso den terser instansia i 
ku esei outomatikamente e segundo 
veredikto a drenta na vigor i SMMC 
tin ku paga e señora e sén ku ela pidi. 
Nos a imaginá nos ku e señora a pasa 
un Pasku masha kontentu pasobra ni 
belasting e no tin di paga riba e plaka. 




















40 


AWEMainta 


Diaranson, 3 Januari 2018 



_ Intemaclonal 

^ Famia di un monha Colombiano secuestra 
na Af rica 10 luna pasa ta pidi su pronto liberacion 






FAMIANAN di Gloria Cecilia Narvaez, un re- 
ligioso colombiano secuestra 10 luna pasa den e 
pais Africano di Mali, mientras cu e tabata cum- 
pliendo cu e mision di evangelisa mucha, ta pidi 
supronto liberacion. 

“Nos kier bo cu nos pronto, nos ta haya bo falta 
hopi”, tabata palabranan di Edgar Narvaez, ru- 
man di Gloria Cecilia. 

E comunidad di e Rumannan Franciscano cu 
sede na Pasto, Colombia, ta realisando vigilianan 
y cadenanan di oracion pa e libertad di e monha. 

Intemacional 


No menos cu 14 morto despues di e 
anochi mas recien di protesta na Iran 

Mucha di 11 aña den e victimanan fatal 




AUTORIDADNAN a confirma cu e anochi mas re- 
cien di protesta na Iran a laga por lo menos 14 hende 
morto, den cual tin un mucha di 11 aña. 

E mortonan di e ultimo dia a wordo raporta den tres po- 
blacion di e provincia di Isfahan, den centro di e pais, y 
mas o menos 350 kilometer leu di e capital, Teheran. 



Seis di e mortonan ta activistanan cu a fayece durante un 
atake na un warda di polis na momento cu nan tabata 
purbando di horta arma. 

Den seis dia di manifestacion contra e regimen, den cual 
ta exigi mehoracionnan economico, di labor, alimento y 
corupcion, ta contabilisando por lo menos 25 persona cu 
a fayece. 


Yobida di critica contra ^outuber' cu a publica un video 
caminda e tabata mustra un victima di suicidio na Hapon 


CRITICA no ta para contra e you- 
tuber Mericano, Logan Paul, kende a 
publica un video caminda el a mustra 
un hende homber cu a comete suici- 
dio dor di horca su mes na Hapon. 

Maske cu Paul a pidi pordon y a spli- 
ca cu su intencion tabata pa sensi- 
bilisa e publico riba e problematica 
di suicidio, e reaccionnan di parti e 
usuarionan riba medionan social ta 
continua. 

“E ta facil pa bo laga e emocionan di 
e momento guiabo sin pensa mas leu 
riba e posibel consecuencianan. (...) 
Hopi biaha mi a wordo recorda di con 
leu mi a yega y cu un gran poder ta 


trese cun’e un gran resposabilidad”, 
Logan Paul a duna di conoce den un 
comunicado. 

Segun medionan, den e video Paul ta 
parse di tabata hariendo y hasi burla 
di e tragedia, segun referencia di e 
agencia di noticia AFP. 

Actornan manera Aaron Paul, recon- 
oci por su participacion den e serie 
‘Brealdng Bad’ y Sophie Turner, di 
‘Game Of Thrones’, ta algun di es- 
nan cu a condena e accion di e ‘you- 
tuber’. 

“Kerido Logan Paul. Con bo por a 
durf! Bo ta dunami asco. Mi no por 
kere cu tanto persona ta admirabo. 


Sophie Turner O ^ 

@SophieT 

@LoganPaul You're an idiot. You’re not raising awareness. 

You’re mocking. I can't believe how self-praising your “apology" 
is. You don't deserve the success (views) you have. I pray to 
God you never have to experience anything like that man did. 

0:05-2 ene. 2018 

Q 429 11 10.460 Q 28.657 6 

Aaron Paul O ^ 

@aaronpaul_8 

Dear @LoganPaul, 

How dare you! You disgust me. I can’t believe that so many 
young people look up to you. So sad. Hopefully this latest video 
woke them up. You are pure trash. Plain and simple. Suicide is 
not a joke. Go rot in hell. 

Ap 

23:27-1 ene. 2018 

Q 2.499 1158.816 Q 253.586 O 

Con tristo esaki ta. Mi ta spera cu 
e video aki lo a pon’e reacciona. Bo 
ta un trash puro. Simpel. Suicidio no 
ta un joke. Putri den fierno”, tabata 
palabranan di Aaron Paul. 

